Bakıda AYAQYOLUNDA YAŞAYAN AİLƏ – FOTOLAR/VİDEO\n14 Sentyabr 2016 12:41 (UTC+04:00)\nHəyat hər zaman insanı sınağa çəkir. Kimi ömrün gənc çağlarında, kimi isə qürub vaxtında. Paytaxtın Suraxanı rayonu, Hövsan qəsəbəsində yaşayan Qasımovlar ailəsi ömrün qürub çağlarında ağır sınaqla üzləşənlərdəndir. Ötən ayın əvvəllərində baş vermiş bədbəxt hadisə onların həyatını tamam dəyişdirib. Belə ki, ailə ikiotaqlı evdə baş vermiş yanğın zamanı isti ocağından məhrum olub.\nPublika.az xəbər verir ki, bir müddət qəsəbədəki parkda gecələyən ər-arvad hazırda qəsəbədə ayaqyolu kimi istifadə edilmiş konteynerə sığınıb.\nAilə başçısı Qasım Qasımov deyir ki, qəsəbədə Böyük Vətən Müharibəsinin xatirəsinə ucaldılmış abidənin yaxınlığında iki otaqlı ev tikdirib. Ailənin maddi vəziyyəti o qədər də yaşı olmasa da, sakit, firavan həyat sürüblər: “Avqustun ayın əvvəllərində evdə gözlənilmədən güclü yanğın baş verdi. Həyat yoldaşımla birlikdə alovun qarşısını almağa çalışsaq da, yanğını söndürə bilmədik. Evin içində nə vardısa hamısı yandı. Hətta sənədlərimiz də. Mən və həyat yoldaşım yanıq xəsarətləri aldıq. Başım, qolum yandı. Təcili yardım məni 5 saylı Xəstəxananın yanıq şöbəsinə apardı”.\nBir neçə gün xəstəxanada qalan Qasım Qasımov müalicəsini başa vurandan sonra qəsəbəyə qayıdıb: “Ev tamam yanğından gecəlməyə yerimiz yox idi. Həyat yoldaşımla parkdakı, yaşayış binalarının həyətindəki skamyaların üstündə yatmalı olduq. Gecələr itlər üstümüzə cumurdu. Sakinlər də bizi qovurdular. Deyirdilər ki, buradan gedin.\nBir gün ayaqyolu kimi istifadə edilən bu konteyneri gördüm. Qərara aldıq ki, burada qalaq. Konteynerin döşəməsinin üstünü örtdük, silib süpürdük, yerə taxtalar düzdük. Sonra qab-qacaq, şüşə qablar, vedrə gətirdik. Bura ayaqyoluna gələnlər də gördülər ki, artıq konteynerdə biz qalırıq. Bir neçə gündür burda gecələyir, burada yeyib içirik.\nİşıq olmadığından hava qaralan kimi qapını bağlayıb, natəmiz döşəyin üstündə, zülmət qaranlıqda yatırıq. Yuyunmağa yerimiz yoxdur. Havalar soyuyanda necə olacaq bilmirəm”.\nİçəri o qədər natəmizdir ki, milçəklərin əlindən tərpənmək mümkün deyil. Hələ ayaqyolu kimi istifadə edilmiş konteynerin içindəki üfunəti demirik. Təbii ki, ətrafdakı zibilliyin də iyi bir yandan.\nBuna baxmayaraq, natəmiz, üfunətdən dayanmağın mümkün olmadığı, ayaqyolu kimi istifadə edilmiş bu darısqal konteyner ailənin son ümid yeridir: “Suraxanı Rayon İcra Hakimiyyətinə bir neçə dəfə müraciət etmişəm. Tikinti materialları, maddi kömək üçün ərizə yazdım. İcra hakimiyyətinin işçisi dedi, get, 10 gündən sonra, gəl. On gün sonra gedəndə dedi get, 20 gündən sonra gələrsən. Bir sözlə, 3 dəfə müraciət etmişəm, amma hələlik müsbət nəticə yoxdur.\nİstəyirəm bizə bir az taxta, sement və qum versinlər, əvvəlki evimin yerində kiçik daxma qaraldım”.\nAltmış bir yaşlı müsahibim deyir ki, əmək qabiliyyətini itirib: “Artıq işləməyə qüvvəm çatmır, xəstəyəm. Yoxsa gedib fəhləlik edib pul qazanar, özümə bir daxma tikərdim. Xəstəyəm. Həyat yoldaşım da işləmir. Skamyaların üstündə gecələyəndə təqaüd kartını və 25 manatını oğurladılar. Yaşayış binalarının blokunu süpürərək 2 manat pul qazanır.\nSağ olsun burada yaşayan sakinlər, kimin nəyə gücü çatırsa kömək edir. Yeməyimizi də burdakı sakinlər verirlər. Yaxşı insanlar pulla yardım edirlər. (Əli ilə göstərərək – A.T.) Günorta pul verdilər, yarım kilo pomidor və bir çörək aldım. Bacımın ailəsi də kömək edir”.


Elmar Vəliyevə yaxın olan deputat öz həmkarı Fəzail Ağamalını ittiham etdi - Pia.az\nElmar Vəliyevə yaxın olan deputat öz həmkarı Fəzail Ağamalını ittiham etdi\n"Deputat Fəzail Ağamalı dövlət məmuruna qarşı törədilən terror aktına münasibət göstərmək əvəzinə “İcra başçısı xalqın yanında olmalıdır. Onun yanında mühafizəçinin nə işi var?” deyir’’\nMusavat.com xəbər verir ki, bu sözləri sui-qəsdə mərus qalan icra başçısı Elmar Vəliyevin yaxın adamı, deputat Naqif Həmzəyev özünün facebookdakı səhifəsində yazıb.\nXatırlayırsızsa, bir neçə gün bundan öncə millət vəkili Fəzail Ağamalı musavat.com saytına söyüş söyən məmurlarla bağlı açıqlama vermişdi. (Link burada - http://musavat.com/news/fezail-agamali-bu-soyuslerin-bir-axiri-olmaliydi_539158.html)\nMillət vəkili güllələnən icra başçısı haqda aşağıdakı fikirləri də söyləmişdi: “Bütün Azərbaycan cəmiyyətinə bəllidir ki, Elmar Vəliyev istər Yevlaxda, istərsə də Gəncədə məmur olanda bu cür davranışlar edib. Bu barədə internet resurslarında yayılan videoları izləmək kifayətdir. Əlbəttə ki, bu, Azərbaycan məmuruna yaraşan davranış deyil, hansı ki, sonda bu cür olaylara gətirib çıxarır. Qubada, İsmayıllıda baş verən hadisələr artıq məmurun güllələnməsinə qədər gəlib çatıb. Səbəb isə məmurun özünü apara bilməməsidir. Bu, əlbəttə ki, ölkə rəhbərinin siyasətinə zidd olan bir vəziyyətdir. Bu cür hadisədən nəticə çıxarılmalıdır və ümidvar olmaq istərdim ki, hadisə tam obyektiv olaraq araşdırılacaq. Əlbəttə ki, cinayətə yol verən şəxs Azərbaycan qanunları əsasında məsuliyyət daşımalı, eyni zamanda icra başçısını hansı səbəbdən güllələyib, bu məsələ tam araşdırılmalıdır”.\nNaqif Həmzəyev bu və bundan öncə özündən verdiyimiz sitatdakı fikirlərdən qəzəblənib. O, Facebookda yazır: ‘’Fəzail Ağamalı Elmar Vəliyevin Gəncə Şəhər İcra Hakimiyyətinin başçısı işlədiyi son 7 ilə nəzər salsa, Gəncənin yeni tarixini vərəqləsə, məmur-vətəndaş münasibətlərinin necə olduğunu aydın görə bilər. Elə də böyük olmayan 7 il ərzində ölkədə ikinci bir şəhər tapılmaz ki, Gəncə kimi inkişaf etsin. Şəhərin elə bir ərazisi yoxdur ki, orada təmir, abadlıq, quruculuq işləri getməsin. Elmar Vəliyev şəhərdə gedən bütün abadlıq-quruculuq işlərinə birbaşa özü nəzarət edib, daim xalqla təmasda olub. İstənilən vaxt şəhər sakinləri İcra başçısına problemləri ilə bağlı müraciət ediblər. “Hadisənin üzərində xüsusi dayanmaq istəməzdim”, deyən Fazail Ağamalıdan xahiş edərdik ki, məmur-vətəndaş münasibətlərinin ən yaxşi nümunəsi olan Gəncə şəhərində mütəmadi keçirilən vətəndaş qəbullarını nəzərdən keçirsin və Gəncədə həyata keçirilən müsbət işlərə kölgə salmasın”.


3 otaqlı yeni tikili — 124.3 m² — Nəsimi r., Bakı, Azərbaycan (1291160) - Bina.az\n3 otaqlı yeni tikili #1291160\nSatılır 3 otaqlı yeni tikili 124.3 m², Nəsimi r.\nSiz Satılır 3 otaqlı yeni tikili 124.3 m², Nəsimi r. elanı üçün ödəniş edirsiniz\nElanın nömrəsi: 1291160\nSahə 124.3 m²\nÜnvan: Bakı şəhəri, Feyzulla Qasımzadə -Xan Şuşinski küçələrinin kəsişməsi\nTƏCİLİ!!! Nesimi rayonunda, Nesimi bazari yaxinliginda. Tam sakit erazide, yeni tikili, podmoyak, 4/14, skvoznoy,hər otağa ishiq düyür, eyvanin qarshisinda yashayish binasi yoxdur, 124,3kv, 1 qonaq otagi, 2 yataq otagi, 1 metbex, 2 sanuzel qovshagi (biri yataq otağında biri isə ümumi), 2 balkon, qarderobni, genish xol. Qaz, Su, İşiq. Binanin yaxinliginda mektebler, baxchalar, avtobus dayanacaqlari yerleshir. Binanin altında BAZARSTORE fəaliyyətə başlayıb. Real aliciya ENDIRIM olunacaq!!! Barter təklifləri baxılır.


Sumqayıt Məscidinin axundu: “Möhürsüz namaz qılmaq olmaz deyən adam başını daşa döyür” | SUMQAYITXEBER.COM\nSUMQAYITXEBER.COM > AKTUAL > Sumqayıt Məscidinin axundu: “Möhürsüz namaz qılmaq olmaz deyən adam başını daşa döyür”\nSumqayıt Məscidinin axundu: “Möhürsüz namaz qılmaq olmaz deyən adam başını daşa döyür”\nMüəllif: sumqayitxeber.com • Tarix: 24 Avqust 2015 • Baxış sayı: 1,112 dəfə • Şərh yoxdur\nAvropa.info-ya xəbər verir ki, bu barədə Sumqayıt şəhərindən olan Qarabağ əlili Azər Rəşidov özü məlumat verib. Onun dediyinə görə, dünən 22:02-də Sumqayıt şəhərində yerləşən Cümə məscidinə gedərək, işa namazını qılmaq istəyib. Lakin onun bu istəyinə imkan verilməyib.\n“Dünən 22:02-də Dini qurumlarla İş üzrə Dövlət Komitəsinin təqdim etdiyi vaxtla işa namazını qılmaq üçün Sumqayıtdakı cümə namazına getdim. Məscidə yaxınlaşanda içəridə adam olmasına baxmayaraq, qapının bağlı olduğunu gördüm. Məscidin qapısını döyəndən sonra içəridə olan bir nəfər molla qapını açdı. Namaz qılmaq istədiyimi dedikdə, məndən möhürlə namaz qılıb-qılmadığımı soruşdu. Möhürlə namaz qılmadığımı dedikdə isə “icazə yoxdur” deyib, qapını bağlamaq istədi. Mən ona “bura dövlətin tikdiyi məsciddir. Niyə icazə yoxdur?” dedikdə, cavab olaraq bildirdi ki, məscid bağlıdır. Bunu deyib, qapını bağladı. Söz-söhbət yaranmaması üçün məscidin həyətində namaz qılmağa başladım. Bu zaman məscidin mühafizəçisi mənə yaxınlaşaraq burada da namaz qılmağa icazə vermədiklərini dedi. Lakin mən mübahisə etmədən ibadətimə davam etdim və namazı bitirəndən sonra oranı tərk etdim”.\n“Dəfələrlə bu cür hallarla qarşılaşmışıq. Bu məscid dövlət tərəfindən inşa edilib. Lakin oradakı bir qrup molla əhlisünnə sələf camaatına burada namaz qılmağa icazə vermir”.\n“Əgər ibadət etmək istəyən şəxsə deyiblərsə ki, burada möhürsüz namaz qılmaq olmaz bunu deyən adam qələt edir, başını da daşa döyür. Bizdə belə bir şey yoxdur. Məsciddir, kim istəyər möhürlə qılar, kim istəyər möhürsüz qılar. Mən istərdim ki, həmin Azər Rəşidov adlı şəxs mənə müraciət etsin. Birlikdə onu məscidə buraxmayan şəxsi tapaq və müvafiq qaydada mən onu cəzalandırım. Xahiş edirəm ki, həmin şəxs mənə müraciət etsin”.


Rəhbərlik | Avropa Azərbaycan Məktəbi\nEAS-da vəzifəyə təyin olunanda təsisçilərin Azərbaycanda Qərb və beynəlxalq təcrübələrin ən qabaqcıl nümunələri ilə Azərbaycan mədəniyyəti və cəmiyyəti nümunələrinin vəhdətindən ibarət bir məktəb modeli yaratmaq haqqında baxışları məndə maraq doğurdu.\nUniversitet səviyyəsində tədris fəaliyyətimdən sonra mən inzibati karyerama otuz ildən bir qədər əvvəl xaricdə başlamışam. Venesuelanın Karakas şəhərində mən orta məktəb direktoru, sonra isə İtaliya, Myanmar, Türkiyə və Gürcüstan Respublikasında məktəb direktoru kimi fəaliyyət göstərmişəm. Demək olar ki, işlədiyim bütün məktəblərdə Beynəlxalq Bakalavriat proqramı ilə sıx şəkildə işləmiş və üç müxtəlif məktəbdə Beynəlxalq Bakalavriatın həm Diplom Proqramı, həm də İbtidai Təhsil Proqramını həyata keçirmişəm. Mənim kurikulum və şagirdlərin qiymətləndirilməsi sahələrində uzun müddətli bir təcrübəm var və üç il ərzində Türkiyənin Bilkent Universitetinin Təhsil üzrə fakültəsinin magistratura və doktorantura pilləsində müəllim kimi fəaliyyət göstərmiş və müəllimlərin hazırlanmasında iştirak etmişəm. Rəhbərlik etdiyim məktəblərin hər birində sinif fəaliyyətimi davam etdirmişəm və hazırda EAS-da Beynəlxalq Bakalavriatın Bilik Nəzəriyyəsi fənnini tədris edirəm. Təhsil sahəsində mənim üçün başlıca motivasiya hər zaman “funksional məktəblər” yaratmaq – yəni şagirdlərin öyrənmə mühitini və rifahını yüksək səviyyədə yaxşılaşdırmaq üçün effektiv tərəfdaşlıq yaratmaq olmuşdur.\nİbtidai təhsil üzrə director\nMənim müxtəlif məktəblərdə ibtidai sinif şagirdlərinin tədrisində 17 illik təcrübəm var. Karyeram boyunca bir çox beynəlxalq/mədəniyyətlərarası kontekstlərdə müxtəlif tədris sistemləri və tədris proqramları ilə tanış oldum.\n2013-cü ildə Avropa Azərbaycan Məktəbində mənə təklif olunan PYP İngilis dili müəllimi və İbtidai sinif İngilis dili bölümü üçün PYP Koordinatoru vəzifəsini qəbul etməyi qərara aldım. Məktəb rəhbərliyinin mənə verdiyi tapşırıq vəzifə öhdəliyim olan ingilis dili dərslərində PYP tədris metodlarını tətbiq etməyi başlamaq idi. Şagirdlər motivasiya və məşğuliyyətlə tədqiqata əsaslanan proqramın, sosial və emosianal inkişafın, şagird üzərində mərkəzləşmiş siniflərin bütün faydalarını təcrübədən keçirdilər.\n2016-cı ilin avqust ayından 2017-ci ilin iyun ayına qədər PYP koordinatoru mövqeyində çalışarkən, idarəetmə bacarıqları kimi faydalar qazandım və PYP siniflərin planlaşdırma sistemi anlayışımı genişləndirdim. Müəllimləri sorğu planlaması və qiymətləndirmə mərhələsində koordinasiya etmişəm.\nHazırki vəzifəmdə, şagirdlərimizin təhlükəsiz və hörmət dolu mühitdə təhsil almasını təmin edəcəyəm. Əminəm ki, məktəbimiz, ev və məktəb arasındakı güclü əlaqə və Avropa Azərbaycan Məktəbi ilə əlaqəli olan hər kəslə məhsuldar əməkdaşlıq vasitəsi ilə şagirdlərimizin öyrənməsi və böyüməsi üçün uğurlu bir yer olacaqdır.\nibtidai təhsil üzrə direktor müavini\nMən əvvəllər həm direktor müavini, həm də ibtidai siniflərdə müəllim olmaqla yanaşı, Azərbaycan dili və riyaziyyat fənlərindən kurikulum standartlarının hazırlanmasında və qiymətləndirilməsində işçi qrupunun üzvü, müəllimlərin yenidən hazırlanmaları üçün təşkil olunmuş təlimlərdə təlimçi kimi fəaliyyət göstərmişəm. Öyrənməyi və öyrətməyi sevirəm. Dərslərdə şagirdlər üçün ən yaxşı öyrənmə metodlarından yaratdığıma və onların öyrənməyi sevmələrinə səbəb olduğum üçün qürur duyuram. Əminəm ki, şagirdlərimiz Avropa Azərbaycan Məktəbini həmişə xatırlayacaqlar.\nOrta Məktəb Koordinatoru\nSalam! Mənim adım Rozi Haydardır və mən Avropa Azərabycan Məktəbində orta məktəb koordinatoru vəzifəsində çalışıram. Həyat elə özü öyrənmək deməkdir və mənim üçün də bu belədir. 20 il ərzində üç fərqli sahədə və hazırda təhsil sahəsində olan təcrübəmə baxmayaraq deyə bilərəm ki, mən daim öyrənirəm. Qazaxıstan, Rusiya Federasiyası, Özbəkistan, Avropa və Asiyanın digər ölkələrində müəllim, müəllim lideri, proqram koordinatoru, direktor müavini, məsləhətçi/İB seminarı üzrə rəhbər kimi vəzifələrdə çalışmışam.\nMənim ailəm multikultural və çox inanclı bir ailədir və mən bizim beynəlxalq kimliyimizi anlamaq üçün milli şəxsiyyətimizin bütün sahələrinə hörmət etməyin vacibliyini bilirəm. Uşaqlarımıza olan arzum onların gələcək icmalarında prinsipial, müsbət inkişafı həyata keçirmək və dəstəkləmək üçün bacarıq və etibarla gücləndirilmiş şəxsiyyət kimi böyümələridir. Öyrənmə səfərimizin növbəti mərhələsində birlikdə Azərbaycanda olmağımızdan çox şadıq. Gəlin səfərə başlayaq!\nSizi Avropa Azərbaycan Məktəbinin şagirdləri və bütün heyəti adından salamlayıram. Mənim adım Turaldır. Mən məktəbin Biznes Meneceri vəzifəsində çalışıram. Son 13 il ərzində müxtəlif yerli və beynəlxalq təşkilat və şirkətlərdə, dövlət qurumlarında keyfiyyətin idarəolunması, mikro-infrastruktur layihələr, maliyyə axtarışı, icmaların inkişafı və ailə bizneslərinin yaradılması sahəsində təcrübəmi məktəbimizin inkişafına sərf etməyə özümü hazır hesab edirəm. Avropa Azərbaycan Məktəbi hər bir şagird üçün innovasiya, yaradıcılıq, qlobal perspektivlər və tənqidi təfəkkürün inkişafına şərait yaradan təhlükəsiz və dəstəkləyici mühitdə hərtərəfli və dinamik təhsil imkanlarını təmin edir. Biz komanda olaraq hər bir valideyni əmin etmək istərdik ki, məhz Avropa Azərbaycan Məktəbində sizin övladınız müasir dövrün çağırışlarına və çətinliklərinə cavab verən innovativ, dünya təcrübəsinə əsaslanan, təhlükəsiz və sağlam şəraitdə təhsil alacaqdır. Biz şağirdlərimiz sırasından yeni nəsil mühəndislərin, alimlərin, kibernetiklərin, neyro cərrahların, konstruktorların və nəhayət kosmos sənayesini quranların çıxacağına əminik. Məhz bu, bizi irəliyə aparan stimuldur.\nElmli, müasir və dünyaya açılacaq yeni nəslin inkişafında bizimlə əməkdaşlığınızı səbrsizliklə gözləyirik. Görüşənədək!\nAvropa Azərbaycan Məktəbinin İnsan Resursları və İctimaiyyətlə Əlaqələr üzrə direktoru kimi sizi salamlayıram. Məktəbin fəaliyyətə başladığı 2011-ci ildən onun rəhbərliyində çalışmağımdan çox məmnunam. Əvvəllər məktəb direktoru vəzifəsində çalışmasam da, 17 il universitet müəllimi və uzun müddət beynəlxalq təhsil layihələrində koordinator kimi işləməyim və orta məktəb müəllimlərinin peşəkarlığının artırılması sahəsində qazandığım təcrübə mənə məktəbə rəhbərlik etməkdə böyük köməklik göstərmişdir. Mən hər zaman demokratik idarəetmə üsulunu dəstəkləmiş və öz nümunəmdə bunu göstərməyə çalışmışam. Bununla yanaşı, beynəlxalq təcrübəni öyrənmək və onun üstün cəhətlərini Avropa Azərbaycan Məktəbində tətbiq etmək əzmindəyəm. Ümid edirəm ki, şagirdlərin qloballaşan dünyada cəmiyyətimizin layiqli vətəndaşları kimi yetişdirilməsində məktəbimizin əhəmiyyətli rolu olacaqdır.


Hansı xüsusiyyətləri arxasında qadın yad kişilər axtarır sevgi - dating site Filippin\nHansı xüsusiyyətləri arxasında qadın yad kişilər axtarır sevgi — dating site Filippin\nÖyrənmək, hansı taqaloq əlamətlərin qadın-vacibdir, əgər plan səfər Filippin. Bu, yalnız həqiqət istəyirsinizsə genişləndirmək dairəsi üçün daxil, xanımlar, xüsusilə də maraqlı deyil.\nBir neçə ildir ki, keçmişdə var, heç bir böyük fərq arasında taqaloq xanımlar əyalətinin və insanların meqapolislər. Lakin, xanımlar, bu günlərdə dəyişib boşaldılan, çünki bu xanımlar qərb şəhərlərində.\nSiz, bəlkə də, görürəm bu, onlar yol bəzəmək\nOnlar müasir, dəbli və sinif və olduğu yolu onlar özləri aparırlar, əmin, əmin deyil. Moda Filippin, xüsusilə də şəhərin qorxmur əqidəsini və nə düşünürlər. Onlar yaxşı, bir cür izah edir, niyə onlar yaxşı əlaqələndiriciləri, nitq və yazılı. Onlar malik rahatlıq üçün düzgün ingilis dili danışmaq, çox daha yaxşı bir qonşu asiya ölkələri. Təşviq bu bacarıq-bu doğrudur ki, Filippin uzun müddət idi müstəmləkəsi olan amerikalıların. Taqaloq qızlar şəhərindən olacaq əyləndirmək əcnəbilərin alaraq, bar və parlaq gece. olan əyalət işdən geri, demək olar ki, bütün elementləri.\nLakin, bu o demək deyil ki, onlar daha az maraqlı\nTaqaloq xanımlar əyalətinin görəcəksiniz onların göllər, çimərliklər, bağlar, bazarlar, kilsə binasının. Siz görəcəksiniz ki, bütün bir çox digər edə bilər ki, siz hiss edirsiniz, ola bilər başqa yerlərində Filippin. Əyalətində, ola bilər təbiətə yaxın və kimi sizin rehberi, siz daha çox xoşuma gəlir. Onlar sizi məcbur hiss edirəm özümü çox axtarılan qonağı ən sadə yolu. Onlar toplanır və bir mil gəzmək üçün qayğı istəyir, hətta əgər bu əlavə narahatçılığa onların adından. Lakin siz bundan sui-istifadə qonaqpərvərliyi, damla, nə də ehtimal etmək olar ki, bu, o deməkdir ki, onlar üçün açılır ki, sizə, onlar heyran siz. Əgər siz getmək istəyirəm ilə intim, arzu olunandır ki, onunla işləmək üçün sadə. Amillərdən biri də, heç bir halda narahat üçün, onunla emosiyalar. Ola zərif, qayğıkeş, anlamaq və sevmək kimi olar. Ərköyün onun, nə onun, həqiqətən, hiss edirsən özünü kraliçası, və ən əsası, ona hörmət. Hörmət, onun baxışları, onun İnam, onun məişətinin, onun şəxsiyyət kimi nəticə onlar üçün mühüm əhəmiyyət kəsb edir. Unutmayın, bütün bu amillər dəqiq təsvir taqaloq xanımlar, əgər siz ciddi yanaşırsınız dostluq və nəticədə evlənmək, onun\n← Söhbət Filippin, Filippin Chat, Video-Chat Web-Kamera Filippin Taqaloq Saytlar


“Bir kənddən bir şəhərə”\nTəhsildə inkişaf və innovasiyalar üzrə III qrant müsabiqəsinin qalibi Göygöl rayon Pənahlılar kənd tam orta məktəb tərəfindən həyata keçirilən “Bir kənddən bir şəhərə” adlı layihə çərçivəsində silsilə təlimlər keçirilmişdir. Təlimlərdə şagirdlərə "Şagird müəllim münasibətlərinin tənzimlənməsi", "Məktəbimdə görmək istəyirəm..", "10 il sonra özümü görürəm", "Dərsdə istərdim", “Şagirdlərin dərsə cəlb olunması” və “Valideynlərlə düzgün münasibət” mövzularında məlumatlar verilmişdir.\nEyni zamanda, müəllimlər üçün təşkil olunan təlimlərlərdə müdavimlər müasir təlim metodlarından fəal dərsin mərhələlərindən istifadə üsulları barədə məlumatlandırılmışlar. Kənd məktəbi şagirdləri ilə şəhər məktəbinin müəyyənləşdirilmiş şagirdlərinin görüşünün təşkili ilə layihə iştirakçıları dərslərdə və dərsdənkənar fəaliyyətlərdə yaxından iştirak ediblər. Təlimlərin nəticəsində şagirdlərin bir-biri ilə əlaqə yaratması, yeni dostlar qazanması layihənin böyük uğurlarından biri hesab edilir. Bundan başqa müəllimlərin pedaqoji əməkdaşlıqlarının inkişaf etdirilməsi məqsədi ilə keçirilən görüşlərdə qarşılıqlı diskusiya onların inkişafına müsbət təsir göstərdi Eyni zamanda layihə müddətində Heydər Əliyev park kompleksinə və Nizami Gəncəvi məqbərəsinə ekskursiyalar təşkil edilib.\nLayihənin videoçarxını linkə daxil olaraq izləyə bilərsiniz: https://youtu.be/AL5bAReJuQA


Qazan xanlığı — Vikipediya - Haqqinda Melumat - Vikipedia\nQazan xanlığı — Vikipediya\nQazan xanlığı — Qızıl Orda dövlətinin varislərindən biri olan türk dövləti.\nQızıl Ordada baş verən bir sıra proseslər sonda onu çökdürdü və yerində kiçik xanlıqlar yarandı. XIV əsrin ikinci yarısı və XV əsrin əvvəllərində qədim tənəzzülə uğradılar. Əhalinin böyük bir hissəsi şimala orta axarına köçdülər. Bu yerdə Bulqar tipli yeni knyazlıqlar yaradıldı. Bu knyazlıqlar arasında ən çox fərqlənən İsgi-Kazan knyazlığı idi. İsgi-Kazan knyazlığı XIII əsrin ikinci yarısında yaranmışdır. XIV əsrin sonunda İsgi-Kazan knyazları Kazan şəhərinə doğru irəliləyərək burada yeni inzibati mərkəz yaratmağa çalışdılar. Lakin knyazın bu cəhdi uğursuz oldu. 1399-cu ildə ölkənin yeni mərkəzi olan Kazan knyazın qüvvələri Yuri Dmitreviçin silahlı dəstələri tərəfindən darmadağın edildi. Səlnamələrdə yazıldığına görə Kazan şəhəri təxminən 40 ilə yaxın dağılmış bir vəziyyətdə qaldı. Beləliklə, yeni bir inzibati mərkəz yaradıldı. Həmin mərkəz Kazan adlandırıldı. Şəhərin ərazisindən axan çay da adlanırdı.\nQazan ulusunun yerində qurulan xanlığın yaradıcısı Toxtamışın nəvəsi Qızıl Ordu hökmdarlarından olan Uluq Məhəmməd xandır. Uluq Məhəmməd xan Suzdal knyazlığını məğlub edərək, Moskva knyazlığını da özünə tabe etdi. Uluq Məhəmməddən sonra oğlu Mahmud, ondan sonra Mahmudun oğlu Xəlil, Xəlildən sonra qardaşı İbrahim taxta çıxmışlarsa da elə bir önəmli uğur qazana bilməmişlər. Ümumiyyətlə, 115 illik Qazan xanlığı tarixində on doqquz dəfə xan dəyişikliyi olmuş, nəticədə dövlət daxili mücadilələrin və taxt qovğalarının təsiri ilə zəifləməyə başlamış, bundan istifadə edən Moskva çarı 1552-ci ildə Qazan xanlığına son qoymuşdur.\nDaxili və xarici siyasəti\nKazan xanlığında ayrı-ayrı ulusların hakim feodal qruplaşmaları arasında həmişə mübarizə gedirdi ona görə sabit mərkəzləşdirilmiş hakimiyyət yox idi. Kazan xanlığı mənbələrdə ilk dəfə 1445-ci ildən xatırlanır. Xanlığın ilk xanı Ulu Məhəmməd olmuşdur və o, xanlığın əsasını qoymuşdur. Mənşəcə Ulu Məhəmməd Qızıl Orda xanı Toxtamış xanın nəslindən idi. Lakin bəzi mənbələrə görə xanlığın əsası Ulu Məhəmmədin oğlu Mahmutək tərəfindən qoyulmuşdur. Deyilənə görə Qızıl Orda xanı Ulu Məhəmmədin rəqibi Qiyasəddin tərəfindən hakimiyyətdən salınmış, lakin o, Qiyasəddinin oğlu Kiçik Məhəmmədlə hakimiyyət uğrunda mübarizəni davam etdirmiş və onunla sövdələşmə əsasında Krımda hakimiyyəti ələ almışdır. Krım xanlığının hakimləri onu oradan qovmuşdular. Ulu Məhəmməd üç minlik ordu ilə 1439-cu ildə Moskvaya hərbi səfər təşkil edərək rus ordusunu məğlub etmiş, 1444-cü ildə Nijni-Novqorodu tutmuşdu. 1445-ci ildəki döyüşdə isə Moskva knyazı II Vasili yaralandı və əsir alındı. Lakin döyüşdən iki ay sonra xan böyük məbləğdə pul alıb II Vasilini azad etdi. Ulu Məhəmməd ömrünün sonuna kimi Rus knyazlıqları ilə müharibə aparmışdır. 1445-ci ildə Ulu Məhəmməd öldü və yerinə oğlu Mahmutək (1445-1466) hakimiyyətə gəldi. Rusiyanın Volqaboyunda işğalçılıq siyasətinə qarşı çıxan Mahmutək 1446-1448-ci illərdə Murom, Vladimir, Ustyuq və başqa əyalətlərə hərbi səfərlər təşkil etmişdir. Rusiya ilə Kazan xanlığı arasında müharibələr 1467-ci ilə qədər davam etmişdir. Bundan sonra bir müddət Rusiya ilə Kazan xanlığı arasında sülh danışıqları başlanmışdı. Lakin xanlığın içərisində knyaz Abdul Mömin başda olmaqla feodal qruplaşması hakimiyyət uğrunda mübarizəyə başlayaraq Rusiyaya meyl edir və onun köməyilə hakimiyyətə gəlməyə çalışırdı.\nMahmutək öldükdən sonra hakimiyyətə oğlu Xəlil gəldi və onda Abdul Möminin qruplaşmasının fəaliyyəti daha da genişləndi. İş elə gətirdi ki, Mahmutəkin ikinci oğlu İbrahim də rus orientasiyasını götürmüş oldu. Bu, Rusiyanın Kazan xanlığını işğal etməsinə əlverişli şərait yaratdı. Xüsusilə, xanlığın yeni xanı Əli xanın (1479-1487) dövründə rus ordusu hücuma keçdi və Əli xanı hakimiyyətdən salıb Kazan şəhərini tutdu. Əli xan əsir alındı və Voloqdayada öldürüldü. Çar xanlığı hələ Rusiyaya birləşdirmək haqqında fərman vermədi yalnız öz protektoratı altına aldı və xanlığın başına ruspərəst Məhəmməd Emin adlı feodalı qoydu. O, rus çarından asılı vəziyyətdə işləyirdi. Buna baxmayaraq rus çarı IV İvan özünü Kazanın hakimi elan etmiş və özünə “Böyük Bulqar knyazı” titulunu götürmüşdü. Rus çarının razılığı olmadan xanlığın başına hakim seçilə bilməzdi. Lakin geniş xalq kütləsi knyaz Kəl Əhmədin başçılığı ilə ruslara qarşı mübarizə aparırdı. Onun ən yaxın köməkçiləri Urak, Sadır və Akiş rus vergi yığınlarına divan tuturdular. Amma Kəl Əhməd sonra ruslara satıldı və onun vasitəsilə xanlıq üzərində əsarət daha da güclənildi. 1521-ci ildə saray çevrilişi nəticəsində hakimiyyətə Krım xanlığının nümayəndəsi Sahib Girey keçdi. Sahib Girey Kazan xanlığında olan rusları sıxışdırmağa başladı. Bu vaxt Krım xanı Məhəmməd Girey (Sahib Gireyin qardaşı) Krım və Noqay qoşunları ilə rus dövlətinə hərbi səfər təşkil etdi.O, Nijni-Novqorodu alıb Moskvaya yaxınlaşdı, amma onu ala bilmədi. Kazan xanlığı 28 il Krım xanlığının tabeliyində qaldı.\n1552-ci ildə Litva ilə müharibəni qurtarmış rus çarı III Vasili qüvvəsini Kazan xanına qarşı yönəltdi. Sahib Girey ruslarla toqquşmadan çəkindi və Türkiyənin vassallığını qəbul etdi. Lakin Rusiya Türkiyə ilə Kazan xanlığının bu razılığına qarşı çıxdı və Sahib Gireyə qarşı müharibəyə başladı. Sahib Girey vəziyyətin çətinliyini görüb Kazanı tərk edərək Krıma getdi, yerinə isə qardaşı oğlu Səfa Gireyi qoydu (1524-1549). Səfa Girey də Türkiyə tərəfdarı idi. Ondan sonra Kazan xanlığını Krımdan gəlmiş qoşunun başçısı Kuçak ələ keçirdi, xanlığa Səfa Gireyin kiçik yaşlı oğlu Uyatmışı təyin etdi. O, uşaq olduğuna görə əslində hakimiyyət Səfa Gireyin arvadı Soyom-Bikə xatun tərəfindən idarə olunurdu. Bu vaxt hakimiyyətə gəlmiş IV İvan Volqaboyunu işğal etmək istəyirdi. O, özü başda olmaqla 1548 və 1550-cı illərdə iki dəfə Kazan xanlığına qarşı hərbi səfər təşkil etdi, lakin hər iki yürüş uğursuz oldu. Kuçakın ordusu rus qoşunlarını qovub cıxartdı. IV İvan 1551-ci ildə Kazan yaxınlığında Sviyajsk qalasını tikdi. Bu qala Kazan xanlığına həlledici hücum üçün hərbi baza oldu. IV İvan 1552-ci ilin avqustunda yeni hərbi səfər təşkil etdi. Rus ordusu 150 min döyüşçü və 150 topdan ibarət idi. Səfər 40 gün çəkdi. Rus ordusu Kazan şəhərini mühasirəyə aldı və 1552-ci il oktyabrn 2-də şəhəri tutdu. Sonuncu Kazan xanı Yadigar xan əsir alındı. Lakin rus qoşunlarına qarşı mübarizə uzun müddət davam etdi. 1552-ci ilin dekabrında iri feodallardan biri olan Hüseyn Seidin başçılığı ilə milli azadlıq hərəkatı baş qaldırdı. Rus mütləqiyyətinin silahlı qüvvələrinin gücü ilə azadlıq hərəkatı amansızcasına yatırıldı və Kazan xanlığının ərazisində “sakitlik” yaradıldı. Kazan xanlığı ləğv edildi. Beləliklə, bu zəngin ölkə Rusiyanın müstəmləkəsinə çevrildi.\nKazan xanlığının ərazisi indiki Tatarıstan Respublikasının bir hissəsini təşkil edir. Xanlığın ərazisi Volqa çayının sağ sahillərindən Kama çayına qədər olan geniş bir sahəni əhatə edirdi. Bu yerlər ən qədim yaşayış məskənləri olmuşdur. Buranın ilk sakinləri marilərin, mordvaların, udlaudların əcdadları olmuşdur. Eramızın III-IV əsrlərindən başlayaraq bu yerlərə türkdilli tayfalar da axışıb gəlmiş burada məskunlaşmışlar. sahilində Udmurtlar, geniş meşə ətəklərində çuvaşlar, mordvalar, marilər, başqırdlar yaşayırdılar. Kazan xanlığının şimal və cənub sərhədləri dəqiq müəyyən deyildir. Qərbdə Kazan xanlığının ərazisini Moskva knyazlığından Sura çayı ayırırdı. Şərqdə Kazan xanlığı Viyatka çayına qədər uzanırdı. Cənub bölgələrində Noqaylar yaşayırdılar. VIII-X əsrlərdə Volqa ilə Kama çayı sahillərində məskunlaşan bulqar tayfaları uzun müddət yerli xalqlarla bir yerdə yaşayaraq qaynayıb qarışaraq Volqa-Kama bulqarları yaranmışdır. Mənbələrin verdiyi məlumatlara görə Kazan tayfaları vahid bir xalq kimi XIII əsrdə monqolların hücumlarından sonra formalaşmışdır.\nSosial-iqtisadi və siyasi quruluşu\nQazan xanlığının xəritəsi\nDövlətin başçısı xan olsa da, əslində onun fəaliyyətinə iri feodallar şurası (divan) istiqamət verirdi. Əsas torpaq sahibliyi forması soyurqal idi. Kazan xanlığının ictimai tərkibi xan, karaçi (4 məşhur nəsildən-Şirin, Barqın, Arqın, Qıpçaq-olan iri feodallar), sultan, əmir, mirzə, ulan, kazak, tacir və sənətkarlardan, azad kəndlilər, asılı kəndlilər, təhkimli hərbi əsirlər və kölələrdən ibarət idi. Xanlıq daruq (dairə) və uluslar (vilayət) bölünürdü. Xanlığın mülkiyyəti ona görə möhkəm idi ki, natural təsərrüfatla məşğul olurdu, yəni tələb olunan hər şey “yalnız evdə hazırlanırdı”. Xanlıqda feodal istehsal üsulu mövcud idi: torpaqlar tək-tək feodalların əlində cəm olunmuşdu. Kəndlilər feodallara məxsus icmalarda yaşayırdılar və icarəyə götürdükləri torpaq paylarının əvəzində illik yasaq (vergi) verirdilər. Xan hərbi qulluğa görə tarxanlara torpaq verirdi. Şərq ölkələrində, məsələn, Mərkəzi Asiyada bu “iqta” adlandırılırdı. Müəyyən vaxtdan sonra çox hallarda tarxanlar həmin torpaq sahələrini öz mülklərinə çevirirdilər. Bundan başqa məscidlərə də torpaq sahələri verilmişdi ki, bu, adlanırdı. Kazan xanlığında əhalinin əsas məşğuliyyəti əkinçilik idi. Əhali qabaqkı əsrlərdən fərqli olaraq köçəri maldarlıqla məşğul olmurdu. İkinci təsərrüfat məşğuliyyəti maldarlıq idi. Tatarlarda əsas qoşqu heyvanı at idi. Ona görə tatarların böyük at ilxıları var idi. Qədim bulqarların ənənəsini davam etdirən sənətkarlar dəri, gön və xəz məlumatı üzrə ixtisaslaşmışdılar, müxtəlif metal növlərindən əşyalar, hazırlayırdılar və onların məhsulları həm daxildə satılır, həm də xaricə aparılırdı. Kazan şəhərində XV əsrin sonlarından etibarən iki böyük daimi bazar vardı. Bu bazarlarda həm xanlığın kəndlərindən gələnlər həm də Volqaboyundan, Sibirdən və Şərqi Avropadan, o sıradan Krımdan və Rus dövlətindən gələn tacirlər alver edirdilər. 1552-ci ilin məlumatına görə Kazanda 5 min nəfər xarici tacir yaşayırdı. Bundan başqa hər ilin 24 iyulunda şəhərdə ticarət yarmarkası təşkil edilirdi. Yarmarkada İrandan, Həştərxandan, Krımdan, Mərkəzi Asiyadan və Qafqazdan gəlmiş tacirlər iştirak edirdilər. Şəhərdə iri karvansaraylar, qonaq evləri, məscidlər tikilir, planlı küçələr salınırdı. Şəhərdə çoxlu hamam tikilmişdi. O vaxtdan Volqaboyunda və sonra bütün Rusiyada Kazan yeganə şəhər idi ki, şərq üslubunda daimi fəaliyyətdə olan hamamlar vardı.\nXanlığın ərazisində çoxlu kiçik şəhərlər də vardı: Ələt, Tətəş, Qullar, Şəki, Alabuqu və s. Yuxarıda deyildiyi kimi, xanlıqda əhalinin əsas hissəsini tatar dilində “qara xalıq” (yəni, qara xalq, qara camaat) adlanan kəndlilər – rəiyyət təşkil edirdi. Onlar torpaqdan istifadə etdiklərinə görə öz gəlirlərindən vergi (yasaq) verirdilər. Yasaq məhsulun onda bir hissəsini əhatə edirdi. Kənd yerlərində əhali “qara xalq” “aksakkal” adlanan qocalar tərəfindən idarə edilirdi. Lakin “aksakkal”lar icmalarda yalnız ənənəvi başçı idilər. Vergi işlərinə darğalar baxırdılar. Vergilərin ağırlığı kəndli kütlərini müflisləşdirir və feodallarla kəndlilər arasında sinfi mübarizə kəskinləşirdi. 1496-cı ildə Kazan xanlığında kəndlilərin üsyanı baş vermişdi. Kəndli üsyanları 1524, 1531 və 1546-cı illərdə də olmuşdu. Kazan xanlığı 115 il yaşamışdır və bu müddət ərzində 14 xan sui-qəsd nəticəsində devrilmişdir.\nUluq Məhəmməd xan (Kazan Tatarca Oluğ Möxämmät, Ulu Mukhamed) (1438-1446)\nMahmud xan (Kazan Tatarca Mäxmüd, Mahmudek, Mahmud, Makhmud) (1446-1464)\nXəlil xan (Kazan Tatarca Xälil, Khalil ibn Mahmud) (1466-1467)\nİbrahim xan (1467-1479)\n(Kazan Tatarca İlham, Ğäli, Ghali, Ali) (1479-1485)(1486-1487)\n(Kazan Tatarca Möxämmät Ämin, Möxämmädämin, Muhammad Amin) (1485-1486) (1487-1496)(1502-1518). Uluğ Muhammed Hanedanı'nın sona erişi.\n(Kazan Tatarca Mamıq, Mameq, Mamuk) (1496-1497)\n(Kazan Tatarca Ğäbdellatíf, Abd Al-Latyf, Abdul Latyf) (1497-1502)\n(Kazan Tatarca Şahğäli, Shah Ali) (1518-1521)(1546)(1551-1552)\nSahip Giray xan (Kazan Tatarca Säxibgäräy, Sakhib-Girey) (1521-1525)\nSafa Giray xan (Kazan Tatarca Safagäräy, Safa-Girey)(1525-1532)(1535-1546)(1546-1549)\n(Kazan Tatarca Canğäli, Jan Ali, Can Ali) (1532-1535)\n(Kazan Tatarca Utamesh Giray, Ütämeşgäräy, Ötemiş, Otemish, Utyamysh) (1549-1551) İki yaşında tahta geçen Ödemiş Giray Hanın annesi anasi Süyüm bikə Xatun (Kazan Tatarca Söyembikä)(1519-1557) fiili olarak Kazan Hanlığını yönetmiştir.\n(Kazan Tatarca Yadegär Möxämmät, Yadigar Muhammad, Yadygar) (1552)\nLast edited on 11 iyun 2020, at 14:09\nBu səhifə sonuncu dəfə 11 iyun 2020 tarixində, saat 14:09-də redaktə edilib.


İynəbatırma müalicəsi haqqında bilmədiklərimiz - HƏKİMDƏN maraqlı açıqlamalar\nŞərqdə geniş yayılmış müalicə üsulu olan bioloji aktiv nöqtələrə (akupunktur nöqtələr) təsir etməklə müalicə 3000 illik tarixə malikdir. Arxeoloji tədqiqatlar nəticəsində sübut olunub ki, daşların yonularaq dərinin müəyyən yerlərinə batırılması bəzi xəstəliklərin müalicəsində istifadə edilib. Tətbiq edildiyi gündən effektiv təsir göstərən bioloji aktiv nöqtələrə təsirlə müalicə bu gün də qeyri-ənənəvi tibbi müalicə üsulu kimi istifadə olunur.\nAparılan araşdırmalar nəticəsində məlum olub ki, bioloji aktiv nöqtələrdə elektrik potensialı yüksək, elektrik müqaviməti isə çox aşağı olur. Bioloji aktiv nöqtələrdə piy hüceyrələri demək olar ki, yoxdur və sinir sonluğudur. Məhz bu xüsusiyyət hesabına bu nöqtələrin elektrik potensialı yüksək olar. Bu gün Azərbaycanda da bioloji aktiv nöqtələrə təsir etməklə müxtəlif xəstəliklərin müalicəsi aparılır. İynəbatırma kimi tanıdığımız bu müalicə üsulu ilə məşğul olanlar az deyil. Amma bu sahədə ən vacib məsələ həmin müalicəni peşəkarların aparmasıdır. Maraqlıdır ki, hazırda Azərbaycanda bu müalicə üsulundan istifadə edənlər çoxdurmu və onlar əsasən hansı xəstəliklərə görə bu metoda müraciət edirlər?\nLent.az bu mövzu ilə bağlı uzun illər bu sahədə müalicə aparan Səhiyyə Nazirliyi Respublika Xalq Təbabəti Mərkəzinin həkim-refleksoterapevti (iynəbatırma ilə müalicə) Solmaz Əliyeva ilə söhbət edib.\nQeyd edək ki, müsahibimiz terapevt kimi təhsil alıb. S onra Həkimləri Təkmilləşdirmə İnstitutunda refleksoterapiyanın kursunu bitirib.\n- Solmaz xanım, bir az iynəbatırma üsulu ilə müalicə barəsində məlumat verərdiniz?\n- Qədim Şərq təbabətinin bu müalicə üsulu hələ eramızdan əvvəl Çində, Koreyada, Şərq ölkələrində geniş yayılıb. Amma hazırda Amerikada, eləcə də Avropa ölkələrində də istifadə olunur. İynəbatırma təbii müalicə üsuludur. Bədənə heç bir dərman yeritmədən, bioloji aktiv nöqtələr tapılır və iynə batırmaqla enerji tənzimlənir.\nXəstəlik insanda əsasən iki amildən - stress, ya da soyuqdan yaranır. Bu amillərin təsiri nəticəsində insanda energetik balans pozulur. Normal orqanizmdə bütün orqanlarda enerji mübadiləsi simmetrik şəkildə gedir. Hansısa bir faktordan energetika pozulanda disbalans yaranır. İynəbatırmanın da əsas mahiyyəti həmin pozulmuş enerji axımını tənzimləməkdir. Bədənin bir yerində ağrı varsa, demək orada enerji çoxdur. İynəni batırmaqla həmin nöqtədə olan artıq enerji dağılır, bütün orqanizmdə paylanır və insan rahatlanır.\n- Xəstəyə iynəbatırma ilə müalicənin lazım olduğu nücə müəyyən olunur?\n- Xəstəni əvvəlcə dinləyirik, sonra hərtərəfli müayinə edirik. Orqanlarında olan dəyişiklik əsasında iynəbatırma ilə müalicəni tətbiq edirik.\nÜz sinirinin nevritləri, üz iflicindən sonra sifətin əyilməsi problemini yaşayanlar nevropatoloqların göndərişi ilə iynəbatırma müalicəsinə gəlirlər. Məsələn, qaş tərpənmir, göz bağlanmır, ağız əyilir ki, həmin insanlarda üzə iynələri qoymaqla bərpa edirik. Xəstə nevropotoloqun yazdığı dərmanları da içir, amma iynəbatırma ilə daha tez bərpa olur. Müalicə əsasən bir kurs şəklində 10 gün olur. Elə xəstələr olur ki, problemləri davam edirsə, daha bir kurs müalicə olunur. Osteoxondroz, təzyiq, gərginlik, miqren, spazm kimi problemləri də aradan qaldırır. Xəstələrin çoxu ildə bir dəfə inyəbatırma ilə müalicəni keçir və il ərzində özlərini rahat hiss etdiklərini deyirlər. Nevrozları, ürək problemi olanları müalicə etsək də, infarkt keçirənləri, ürək çatışmazlığı olanları müalicə etmirik. Uşaqlarda nevroz, enurez kimi xəstəlikləri də müalicə edirik. Yaxşı effekt verir.\n- Müalicə apardığınız otaqdan çox xoş ətirlər gəlir. Bunun sirrini öyrənmək olar?\n- Yağların iyidir. Xəstələrin enerji nöqtələrini əvvəlcə müxtəlif efir yağları ilə masaj edirik.\n- Enerji paylanmasının pozulması müalicə olunmazsa, hansı fəsadlara yol açır?\n- Müalicə olmasa, enerji tükənməsi baş verir. Xəstələr halsızlaşır, zəifləyir, gücü tükənir. Bu hal dərinə işləyəndə üzvi dəyişikliklər də baş verə bilər. Biz əvvəlcə çalışırıq ki, funksional pozğunluq olanda müdaxilə edək. Çünki bu zaman daha tez bərpa olur.\nİynəbatırma elədir ki, bütün orqanlarda olan problemlərə təsir edir. Ürək xəstələrinin müalicəsində həkimlər ancaq ürək üçün dərmanlar yazırsa, iynəbatırma ilə müalicədə orqanizm bütövlükdə götürülür. Bir orqanın energetikasına təsir olunursa, daha sonra proses bütün bədəni əhatə edir. Bədəndə 1000-dən çox energetik nöqtə var. Biz əsas 300-dən istifadə edirik.\nOnu deyim ki, kişi xəstələrimiz də çox olur. Depressiya problemi ilə gəlirlər. Hətta depressiyada olduqlarını özləri də bilmirlər. Müalicədən sonra əvvəlki hallarına qayıdırlar.\nÜmumiyyətlə, iynəbatırma nevroz və depressiyada olanlara çox yaxşı təsir edir. Bildiyimiz kimi insan bədənində 7 energetik çakra var ki, bunlar insan həyatı üçün çox önəmlidir. Qan-damar sistemi və s. öz yerində. Onlar gözlə görünəndir. Həyat enerjisi dediyimiz ruh isə görünmür. Enerji bədəndən çıxanda artıq insan ölü olur. 7 çakradan biri pozulanda artıq energetika mübadiləsi pozulur. Enerji bir orqandan digərinə tam gedə bilmir. Dediyim kimi bu da xəstəlik əmələ gətirir.\n- Burada zəli ilə də müalicə aparırsınız. Bu barədə nə deyə bilərsiniz?\n- Zəlinin qoyulması insan orqanizminə çox yaxşı təsir edir. Zəli qoyulanda bütün qanı təmizləyir, durulaşdırır. Zəlinin ağzında 200-dək ferment var. Bundan başqa, zəlini bədənə qoyanda axtarıb biloji aktiv nöqtələri tapır. Məsələn, iynələri batırdığımız yerdən sancır. Zəli dişlədiyi yerə ağzının suyunu buraxır və sormağa başlayır. Zəli sorduqca qan təmizlənir, qatı qan durulaşır, ağrılar götürülür. İltihab prosesi varsa, iltihabı götürür. Ona görə insanlar özlərini gümrah hiss edirlər. Zəli qoyulduqdan 40-45 dəqiqə sonra doyur və düşür. Sonra onun dişlədiyi yerdən gün ərzində az-az qan gəlir. Hicamətdə mexaniki üsulla qan buraxılır. O üsuldansa, zəli yaxşıdır. Zəli orqanizmə 200-ə yaxın maddə buraxır və orqanizmi aktivləşdirirlər. Zəlidən adətən bir dəfə istifadə edirəm. Çalışırıq ki, ikinci dəfə qoyulmasın. Zəli hətta bədəndən mənfi enerjini də götürür. Bu barədə rus ədəbiyyatlarında da yazılır. Ona görə də bir zəli bir dəfə istifadə olunmalıdır.\nSonda onu da qeyd edim ki, sağlamlığı qorumaq üçün ilk növbədə həyat tərzini normallaşdırmaq lazımdır. İynəbatırma və zəlinin qoyulması ilə də müalicələri peşəkarlar aparmalıdır.


Səni sevirəm » Qadınla.Com - Qadınlar Birİncidir!\nSalam canım!Yaşamaq əsası sevgi üçün yaşamaq bu tamamilə başqa bir hisdir.Sevgi böyük bir məhvumdur. Qəlbimdə olanlar, baş verən hadisələr .Hər gün mənən sənlə yatıb,sənlə oyanmaq.Gözlərimi yumub sənin xəyalını qururam., O an sanki səni qucaqlayıram sənin nəfəsini duyuram.Həyatıma girdiyin ilk gündən məni özünə bağlamağı bacarmısan.Hər qollarımı açanda sənin mənə bərk bərk sarılmağını arzulayıram. Hər toxunduğunda, mənə bir azda yaxınlaşanda səni özümdə hiss edirəm. Nəfəsini duyduğum zaman məni özünə sıxdığın zaman elə bil dünyalar mənim olur.O dünaykı orda yalnız biz varıq. İkimiz və birdə bizi dəli edən sevgimiz.O sevgi ki, bizi günü –gündən əridir biri-birimizə daha yaxın olmaq üçün əlindən gələni edir.Sənin üçün yaşamaq, gələcəyə nəzər salanda orada o xəyalda, o ümüddə yalnız səni görürəm. Sənin sevgini, mənim olduğunu görürəm, "O xoşbəxt günə çox az qalıb”\nMüəllif- Suzana loading... 100


«Sahil bağı»nda gənc rəssamların sərgisi keçirilib\n26 İyun – Silahlı Qüvvələrin yaranma günü ilə bağlı şəhərin mərkəzindəki "Sahil bağı"nda gənc rəssamların iştirakı ilə tədbir-sərgi keçirilmişdir.\nGənclərimizin yeni ideya və təşəbbüslərinə hər zaman köməkçi olan Azərbaycan Gənclər Fondunun maliyyə dəstəyi ilə Dövlət Neft Akademiyasının tələbəsi Zülfüqar Vəliyev "Müstəqilliyimiz əbədidir" adlı rəsm sərgisi layihəsinin həyata keçirilməsində Səbail rayon İcra Hakimiyyəti, Azərbaycan Respublikası Mədəniyyət və Turizm Nazirliyi, Azərbaycan Rəssamlar İttifaqı və Emin Art Studio yaxından iştirak etmişlər.\nCurnalist Günay Malikqızının aparıcılığı ilə "Sahil bağı"nda keçirilən tədbir-sərginin açılış mərasmində Gənclər Fondunun nümayəndəsi Faiq Qürbətov, Səbail rayon İcra Hakimiyyətinin şöbə müdiri Pərvanə Kazımzadə, Qarabağ müharibəsi veteranı Cəbrayıl Əliyev, layihənin rəhbəri Zülfüqar Vəliyev və başqaları çıxış edərək tədbirin məqsədi, gənclərin vətənpərvərlik tərbiyəsinin möhkəmləndirilməsində bu kimi tədbirlərin əhəmiyyətindən danışmış, gənc rəssamlara uğurlar arzulamışlır.\nQeyd olunmuşdur ki, tədbirin əsas məqsədi 26 İyun – Silahlı Qüvvələr günü ilə bağlı gənclər arasında maraqlı təbliğat formasında layihə həyata keçirməkdir. Layihədə iştirak edən gənc rəssamlar çəkdikləri rəsm əsərlərində Azərbaycanın bayürağında əks olunan 3 rəngdən istifadə edərək maraqlı rəsm kompozisiyaları hazırlamışlıar. Layihənin özəlliyi rəsm əsərləri nin çəkilişində yalnız 3 rəngdən – mavi, qırmızı və yaşıl rəngdən istfadə olunmaqdadır. Bu layihə vasitəsi ilə gənclərə vətənə, bayrağımıza hörmət və məhəbbət hislərinin aşılavnması nəzərdə tutulmuşdur.\nTədbir-sərgidə 20-ə yaxın gənc rəssam gözəl rəsm kompozisiyaları yaratmışlar. Sonda bu rəsmlərin müxtəlif sərgi salonlarında nümayəş olunması qərara alınmışdır.


25 dekabr 2020-ci il tarixində “Azərbaycanın Ermənistan və Qarabağda məhv edilmiş maddi mədəniyyət abidələri: kitabxanalar, muzeylər, təhsil ocaqları nümunəsində” mövzusunda vebinar-konfrans keçiriləcək.\nCOVID-19 pandemiya səbəbindən “Zoom” platforması üzərindən baş tutacaq konfransa aşağıdakı istiqamətlər üzrə tezislərin qəbulu həyata keçiriləcək:\n· İrəvan və ətraf rayon, şəhər, kənd yerlərində Azərbaycanın maddi-mədəniyyət abidələri;\n· İrəvan xanlarının saray kitabxanaları, alim və üləmaların, görkəmli şəxsiyyətlərin şəxsi kitabxanaları, muzeyləri;\n· Qarabağ və ətraf ərazilərin işğalı nəticəsində talanmış, məhv edilmiş kitabxana və muzeylər;\n· Qarabağa və onun şəhər, qəsəbə, kəndlərinə həsr olunmuş biblioqrafik kitablar, kitabxanalarda keçirilmiş sərgilər, tədbirlər və s. (Ümumi və ya müxtəlif kitabxanaların nümunəsi əsasında);\n· Mövzuya həsr olunmuş elmi seminar, konfrans, simpoziumlar və s. haqqında məlumatlar;\n· Azərbaycana məxsus antik əşyaların, qiymətli materialların dünya hərracına çıxarılması;\nTezislərin tərtibatı zamanı səhifənin yuxarı sağ küncündə 11 şriftlə (Times New Roman) müəllifin adı, soyadı, atasının adı, işlədiyi və ya təmsil etdiyi qurumun adı, əlaqə nömrəsi, elektron poçt ünvanı ardıcıllıqla yazılmalı, orta hissədə 12 şriftlə, qalın, böyük hərflərlə tezisin adı qeyd olunmalı, aşağıda sol tərəfdə kursivlə 3 dildə (azərbaycan, rus, ingilis) açar sözlər verilməlidir. Tezis 12 şriftlə (Times New Roman) yazılmalı, 1-3 səhifə həcmində olmalı, ədəbiyyat siyahısı əlifba sırası ilə təqdim olunmalıdır.\nQeyd edək ki, konfransda iştirak sərbəstdir. Məruzə etməyən, tezis göndərməyən şəxslər də vebinarda iştirak edə, sual verə, təkliflərini səsləndirə bilərlər.


“Region gənclərinin kiçik sahibkarlıq fəaliyyətinə dəstək” layihəsi çərçivəsində təlimlərə start verilib – Mingəçevir İşıqları\n“Region gənclərinin kiçik sahibkarlıq fəaliyyətinə dəstək” layihəsi çərçivəsində təlimlərə start verilib\n"İşıqlı Gələcək" yeni layihəyə başladı\nMayın 3-də Mingəçevir Gənclər Evində Azərbaycan Respublikasının Prezidenti yanında QHT-lərə Dövlət Dəstəyi Şurasının maliyyə dəstəyi ilə “Region gənclərinin kiçik sahibkarlıq fəaliyyətinə dəstək” adlı layihənin təlimlərinə start verilib. “İşıqlı Gələcək” Gənclər İctimai Birliyi tərəfindən həyata keçirilən layihənin əsas məqsədi sahibkarlığın region gəncləri arasında təşviq olunması, kiçik və orta sahibkarlıqla məşğul olmaq istəyən gənclərin seçilməsi və hüquqi maarifləndirmə, region gəncləri arasında sahibkarlıq fəaliyyətinə maraq yaratmaqdan ibarətdir.\nAzərbaycan Respublikasının Prezidenti İlham Əliyevin “Əhalinin özünü məşğulluğunun təmin olunması sahəsində əlavə tədbirlər haqqında” 7 aprel 2016-cı il tarixli Sərancamı ölkədə kiçik sahibkarlığın inkişafına təkan verəcək. Buna uyğun olaraq ölkəmizin gələcəyi olan gənclərin sahibkarlıq fəaliyyətinə və onların uğurlu karyera qurmalarına yardımçı olmaq üçün maarifləndirmə işlərini gücləndirmək məqsədi ilə Mingəçevir Gənclər Evində “Region gənclərinin kiçik sahibkarlıq fəaliyyətinə dəstək” adlı layihənin təlimlərinin keçirilməsi zəruri hesab edilib və layihənin ilk təlimlərinə start verilib. 2 hissədən ibarət olan təlimdən ümumilikdə 50 nəfər gənc yararlanacaq. İlk hissədə iştirakçılar Mingəçevir Dövlət Universtietinin İqtisadiyyat fakultəsinin 25 tələbəsindən ibarət olub. Bu təlimin keçirilməsi region gənclərinin məşğulluğunun artırılmasına, region gənclərinin “Sahibkarlıq Məktəbi” vasitəsilə digər regionlarda da bu işi davam etdirməsinə yardımçı olacaq.\nTəlimçi Kamal Əhmədov təlimin məqsədi, biznes ideyası, marketinq və satışın müəyyən edilməsi, alış və tədarük planı və investisiya həcminin müəyyən edilməsi, biznesin müxtəlif xərcləri haqqında iştirakçılara ətraflı məlumat verib, bu istiqamətdə maarifləndirmə işlərinin növbəti təlimlərdə də davam etdiriləcəyini bildirib.\n“İşıqlı Gələcək” Gənclər İctimai Birliyinin sədri\nMingəçevirdə sərnişin avtobusu ilə “Kamaz” markalı maşın toqquşub\nMingəçevir Dövlət Universitetində akademik heyətlə görüş…\nİyl 16, 2016


Be My Valentine! (Anti-Crisis Girl) — Vikipediya\n◄ Shady Lady (2008)\nSweet People (2010) ►\n"Be My Valentine! (Anti-Crisis Girl)", (Azərbaycan dilində:Sevgilim ol) 2009 Avroviziya Mahnı Müsabiqəsində Ukraynanı təmsil edən Svetlana Lobodanın ifa etdiyi mahnıdır. Mahnının bəstəkarı Svetlana Lobodanın özüdür. Mahnını sözləri isə Yegeny Matyuşenkoya aiddir.\nBöyük Britaniyanın 2009 Avroviziya Mahnı Müsabiqəsi təmsilçisi Jade Ewen Svetlana Lobodanın bu mahnısının ailə içi şiddət ilə əlaqədar olduğunu və Svetlana Lobodanın bu mövzuda mesaj vermək istədiyini bildirdi. Mahnı üçün çəkilən video klipi xüsusi olaraq çəkmək yerinə Svetlana Loboda köhnə kliplərinin bir araya gətirərək klipi meydana gətirdi.\nMənbə — "https://az.wikipedia.org/w/index.php?title=Be_My_Valentine!_(Anti-Crisis_Girl)&oldid=3804628"\nBu səhifə sonuncu dəfə 23 yanvar 2017 06:26 tarixində redaktə edilib.


16:54 22 Yanvar 2021 132\nŞamaxıya yağan qar uçquna səbəb olub.\nAPA TV-nin yerli bürosunun xəbərinə görə, yağan qar, rayonun Salman Mümtaz küçəsində Naibxanım İsmayılova məxsus çardağı uçurub. Xoşbəxtlikdən həmin an ev sahibi həyətdə olmadığı üçün xəsarət almayıb.\nDağılan çardaq yaşayış evinin giriş qapısının qarşısını kəsdiyi üçün 80 yaşlı Naibxanım İsmayılova evin içində köməksiz vəziyyətdə qalıb.\nHadisədən xəbər tutan qonşular Fövqəladə Hallar Nazirliyinin "112" qaynar xəttinə zəng vuraraq məlumat veriblər. Xüsusi Riskli Xilasetmə Xidmətinin əməkdaşları həmin əraziyə cəlb olunub. Evin önünü kəsən dam örtüyü sökülüb və evdə köməksiz vəziyyətdə qalan qadını xilas olunub.


Ağstafa Rayon Təhsil Şöbəsində iclas keçirilib\nOktyabrın 16-da Ağstafa Rayon Təhsil Şöbəsində Təhsil Naziri Mikayıl Cabbarovun “Vəzifəyə təyin haqqında” əmrinin icrası ilə əlaqədar iclas keçirilib.\nİclasda məktəbdənkənar təhsil müəssisələrinin pedaqoji kollektivi iştirak edib.\nMəlumat üçün bildiririk ki, sözü gedən əmrin icrası ilə əlaqədar Ağstafa rayon Uşaq Gənclər İdman məktəbi və Ağstafa rayon Uşaq Gənclər Şahmat məktəbi birləşdirilib. Onun bazasında Ağstafa rayon Uşaq Gənclər İdman-Şahmat məktəbi yaradılıb və Abbas Fərzəliyev direktor təyin edilib.\nEyni zamanda Ağstafa rayon Uşaq Yaradıcılıq və Ağstafa rayon Texniki Yaradıcılıq məktəbi birləşdirilərək Ağstafa rayon Uşaq Gənclər İnkişaf Mərkəzi yaradılıb. Mətanət İsayeva Uşaq Gənclər İnkişaf Mərkəzinə direktor təyin edilib.


Ərdoğan: “Breksit”dən sonra Avropa Birliyinin qurtuluşu Türkiyədir” - Günün Səsi Ərdoğan: “Breksit”dən sonra Avropa Birliyinin qurtuluşu Türkiyədir” - Günün Səsi\n12 Yanvar 2021 18:46\nƏrdoğan hələ də Avropa Birliyini Türkiyəni öz sıralarına qəbul etməyə çağırır.\nGununsesi.org xəbər verir ki, onun sözlərinə görə, Ankara bu istəyindən əl çəkməyib.\nƏrdoğan qeyd edib ki, Breksitin özü ilə gətirdiyi artan qeyri-müəyyənlik yalnız Türkiyə üzv dövlət olduqdan sonra aradan qaldırıla bilər.\nBundan əvvəl, Türkiyə lideri Avropa Komissiyasının rəhbəri Ursula von der Leyen ilə söhbət əsnasında Türkiyənin AB-dəki gələcəyi ilə bağlı danışıb. Ərdoğana görə, AB Türkiyənin gündəmində əsas yerlərdən birini tutur.\nQeyd edək ki, Türkiyə hələ 1987-ci ildə AB üzvlüyü üçün müraciət edib, lakin danışıqlar prosesi ləngiyib. 2021-ci ildə London və Brüssel İngiltərəni Avropa Birliyindən çıxarmaq barədə razılığa gəliblər.\nPrevious “Türkiyə Qarabağdakı mübarizədə Aİ ölkələrindən dəstək almadı” – Ərdoğandan narazılıq\nNext Koronavirus peyvəndi artıq Azərbaycanda


Xəlil Rza (1933-1994)\nHəyatı və fəaliyyəti. Xəlil Rza oğlu Xəlilov 1933-cü ilin oktyabrında indiki Salyan şəhərinin Pirəbbə kəndində anadan olmuşdur. Şairin babası Xəlil kişi kolxoz quruculuğuna müqavimət göstərdiyinə görə Sibirə göndərilmiş və oradan qayıtmamışdır. Şairin digər babası Rüstəm kişi də bolşeviklər tərəfindən düşmən hesab edilərək güllələnmişdir. Şairin atası Rza Xəlil oğlu isə Böyük Vətən Müharibəsində fədakarlıqla vuruşmuş, cəbhədə aldığı yaraları uzun müddət müalicə etmişdir. Mühasib işləyən Rza kişi 1957-ci ildə dünyasını dəyişmişdir. Xəlil Rza bir çox şairlərin adını ilk dəfə atasından eşitmişdi. Kənddə böyüyən şair ağır uşaqlıq dövrü keçirmiş və bu ağrılar sonradan onun əsərlərində öz əksini tapmışdır. Nəslinin əsas şəxslərinin qırmızı terrora məruz qalması şairin yaddaşında həmişəlik zədə kimi qalmışdır.\nXəlil Rza orta təhsilini Salyandakı 2 saylı orta məktəbdə almışdır. Orta təhsili başa vurduqdan sonra o, 1949-cu ildə Bakı Dövlət Universitetinin jurnalistika fakültəsinə daxil olmuşdur. Ədəbiyyatda ilk addımlarından böyük yaradıcılıq enerjisi, zəhmətkeşliyi ilə tələbə və müəllimlərin diqqətini cəlb etmişdir. Universitetdə o zaman cavan şair olan Bəxtiyar Vahabzadənin apardığı şeir dərnəyinə getmiş, məhsuldar, səmimi qələmi ilə seçilmişdi. Gənc şair çox fəal olduğundan 1954-cü ildə − iyirmi bir yaşında Yazıçılar İttifaqına qəbul olunmuşdur. Universiteti əla qiymətlərlə bitirən gənc şair «Azərbaycan qadını» jurnalında ədəbi fəaliyyətə başlamışdır.\nXəlil Rza 1941-1946-cı illərdə Cənubi Azərbaycanda baş verən milli hərəkatın dalğasında ədəbiyyata gələn şairlər nəslinin görkəmli nümayəndəsidir. Milli azadlıq ideyaları, Cənubi Azərbaycanın taleyi onun yaradıcılığının əsas fikir xəttini təşkil etmişdir.\nYaradıcılığı. 1957-1958-ci illərdə bir qrup gənc yazar Moskvaya, Ali Ədəbiyyat kurslarına göndərilir. O zaman bu üsuldan cavan ədəbi qüvvələri rus dilinə və ədəbiyyatına daha yaxından bağlamaq üçün istifadə edirdilər. Xəlil Rza Qabil, N.Xəzri, Ə.Kürçaylı, S.Tahir kimi bir dəstə yazıçı ilə iki il Moskva mühitində yaşamış və yaratmışdır. Moskvada şairin gəldiyi əsas qənaət bu idi ki, yaxşı, gözəl yaşamaq üçün partiyanın tələb etdiyi mövzuları işləmək lazımdır. Şairin 1957-ci ildə çıxan «Bahar gəlir», 1959-cu ildə çıxan «Sevən gözlər» adlı kitabları bu qənaətə gəlməyə imkan verir. Bu kitablarda hələ dövrün poeziyası üçün aparıcı olan Lenin, partiya, xalqlar dostluğu kimi mövzular əsas yer tutur.\nLakin 60-cı illərin əvvəllərindən başlayaraq, Xəlil Rzanın yaradıcılığında da təzələnmə, müasirləşmə baş verir. Stalinizmin rəsmi olaraq tənqidi və ifşası dövrün çoxlu ayıq fikirli adamlarını sovet reallıqlarına yeni tərzdə baxmağa məcbur edir. 1941-1946-cı illərdə Cənubi Azərbaycanda baş vermiş milli hərəkat ziyalılar içərisində də xalqın taleyi probleminin aktuallaşmasına, tarixə marağın artmasına, milli ovqatların güclənməsinə səbəb olmuşdu. 1959-cu ildə Şəkidə, rayon qəzetində çıxmış «Gülüstan» poeması bu ovqatların nəticəsi və formalaşan milli şeir cərəyanının manifesti idi. Xəlil Rza bu əsəri oxuyub dərindən mütəəssir olmuş, öz müəllimi Bəxtiyar Vahabzadəyə həmişəlik bağlanmışdı.\nGənc şair 1959-cu ildə Azərbaycan Dövlət Pedaqoji İnstitutunun aspiranturasına daxil olmuş və orada pedaqoji fəaliyyətə başlamışdı. Onun aşıb-daşan yaradıcılıq enerjisi hər şeyə çatırdı. Ədib 1963-cü ildə otuz yaşında ikən poema janrının 1945-1950-ci illərdəki inkişafı mövzusunda namizədlik dissertasiyası müdafiə edir. Lakin belə uğurlarla paralel, şairin hakimiyyətlə konflikti də başlanır. Xəlil Rza cavan vaxtlarından ömrünün sonuna kimi içindəki fikir və qənaətləri gizlədə bilməyən, onları həmişə açıq şəkildə deyən bir adam idi.\nŞair iki il Moskvada yaşayıb oxusa da, rus dilinə və o zamanlar bu dilin bütün rəsmi səviyyələrdə hegemonluğuna mənfi münasibət bəsləyir və bunu gizlətmirdi. 50-ci illərin ikinci yarısında Azərbaycan və digər milli dillərin qısa bir müddət dövlət dili kimi tətbiqi də ziyalılara, o cümlədən Xəlil Rzaya dərin təsir göstərmişdi. O, ana dilinin dövlət dili kimi tətbiqinin dayandırılması ilə heç cür razılaşa bilmir, hətta ictimai yerlərdə, məclislərdə rus sözləri işlədənləri açıq-aşkar qınayır, onları rəmzi olaraq «cərimə» etdiyini bildirirdi.\nŞairin yarızarafat formalı belə davranışı hər şeyə göz qoyan siyasi təhlükəsizlik orqanları tərəfindən şişirdilməyə başlandı. Yazıçılar İttifaqı, ali məktəblər bu orqanların köhnə yuvaları idi. Xəlil Rza antirus ovqatların daşıyıcısı kimi həm Yazıçılar İttifaqında, həm də Pedaqoji İnstitutda rəhbərlik tərəfindən tənbeh edildi. Bunun nəticəsində şairin oxucuları ilə görüşləri məhdudlaşdırıldı, tələbələrə «zərərli» təsirinin qarşısını almaq üçün dərs saatlarının sayı azaldıldı. Lakin bunlar şairin iradəsinə və əqidəsinə təsir göstərə bilmədi. O, milli ovqatlı şair kimi, ana dilinin statusu uğrunda mübarizəni davam etdirdi.\nO zamanlar türk, Türkiyə kimi sözlər yarı qadağa altında idi. Moskva Bakıda yeganə türk dövlətinin təsirini artıra bilən ən xırda detallara da xüsusi qısqanclıqla yanaşırdı. Ona görə şairin «Ana dili» adlı şeirinin Türkiyədə çap olunması ideoloji həyata nəzarət edən məmurlar arasında böyük həyəcan yaratmış və şairə qarşı təqibləri gücləndirmişdi.\nMolla Pənah Vaqifin 1969-cu ildə 250 illik yubileyinə gəlmiş türkiyəli qonaqlarla yaxından ünsiyyət bağlayan Xəlil Rza onlardan birinə Türkiyə mətbuatında çap olunmaq üçün şeirlər verir. O zamanlar xaricdən dəvət edilən qonaqlar da Kommunist hərəkatının fəalları, ya da Sovet kəşfiyyat orqanları ilə əməkdaşlıq edənlər olurdu. Xəlilin səmimiyyətlə qonağa təqdim etdiyi şeirlər məxfi təhlükəsizlik orqanlarının əlinə keçir. Bunun təsadüf olduğunu düşünmək çətindir. Sovet tərəfinin etimadını itirməmək üçün kimsə onları təhvil vermiş və bununla Xəlil Rzanın Türkiyədə çap olunmaq cəhdində günahlandırılması üçün yol açılmışdı. Pedaqoji İnstitutun partiya təşkilatında yenidən Xəlil Rzanı məzəmmət yığıncağı keçirildi. Şair ağır siyasi ittihamlarla antisovet fəaliyyətində günahlandırılıb on il ərzində çalışdığı institutda müəllim vəzifəsindən azad edildi. Onun «Bilik» Cəmiyyəti xətti ilə Azərbaycan rayonlarında görüşlər keçirmək hüququ da əlindən alındı. Bunlar şairin ailəsinə maddi baxımdan da ağır başa gəldi. Lakin belə çətin anlarda həyat yoldaşı, mərd və gözəl qadın olan Firəngiz xanım şairə dayaq oldu, Neft və Kimya İnstitutunda müəllimlik edərək ərinə maddi dəstək verdi. Onların Təbriz və Rza adında iki oğulları var idi. Şairin böyük oğlu Təbriz Qarabağ cəbhəsində qəhrəmanlıqla həlak olmuşdur. Ölümündən sonra ona Azərbaycanın Milli Qəhrəmanı adı verilmişdir.\nXəlil Rza gəncliklə ünsiyyətdən məhrum edilərək yuxarı orqanların məsləhəti ilə Elmlər Akademiyasının Nizami adına Ədəbiyyat İnstitutunda baş elmi işçi vəzifəsinə işə düzəldildi və ömrünün sonunacan orada çalışdı. Şair Nizami adına İnstitutda Özbəkistanda yaşamış həmyerlimiz Maqsud Şeyxzadənin ədəbi fəaliyyəti mövzusunda (1985) doktorluq dissertasiyası müdafiə etmişdir.\nŞair ömrü boyu əhatəli gündəliklər, xatirələr yazmış və tərcümələr etmişdir. İndiyə qədər onun bu geniş irsinin ancaq bir hissəsi çap edilmişdir. Xəlil Rza özünü həmişə vətənin əsgəri saymış, milli dirçəliş və azadlıq düşüncələri onu bir an da tərk etməmişdir. 1988-ci ildə Ermənistan Azərbaycana qarşı ərazi iddiaları irəli sürəndə xalqımız bir nəfər kimi ayağa qalxdı. Hər yerdə mitinq və nümayişlər başlandı. İndiki Hökumət Evi qarşısındakı Azadlıq meydanı yüz minlərlə insanların toplaşdığı mitinqlərin mərkəzi oldu. Xəlil Rza ilk gündən bu mitinqlərin əsas təşkilatçılarından oldu. Onun vətəndaşlıq hissləri ilə aşılanmış alovlu çıxışları böyük məhəbbətlə qarşılanır, gəncliyə böyük təsir göstərirdi.\n1990-cı ilin 19 yanvarında Sovet qoşun hissələri Bakıya daxil olub şəhərin küçələrində atəş açmaqla xalq hərəkatı fəallarına, çoxlu təsadüfi vətəndaşlara qanlı divan tutdu. Şair o zaman SSRİ-nin rəhbəri olan Mixail Qorbaçovu bu cinayətlərin səbəbkarı kimi ittiham edən «Qanlı cəllad Mixail Sergeyeviç Qorbaçova» şeirini yazdı. Bu əsər böyük cəsarət nümunəsi idi: rəsmi vəzifədə olan ən ali sovet rəhbərinin cəllad adlandırılması və məclislərdə oxunması görünməmiş hadisə idi.\nBakını işğal etmiş xüsusi qoşunlar qanlı hadisələrdən sonra hərəkat fəallarını kütləvi şəkildə həbs edib Rusiyadakı həbsxanalara yolladılar. Onlardan biri də Xəlil Rza idi. O, Bakı, Moskva, Rostov, Voronej həbsxanalarında 8 ay 13 gün yatdığını «Kimliyim» adlı tərcümeyi-halında xüsusi qeyd etmişdir. 1990-cı ilin 4 oktyabrında Moskvanın Lefortovo həbsxanasından azad edilən şair, vətəndə qəhrəman kimi qarşılandı. Azərbaycanın müstəqilliyi şəraitində Xəlil Rza nəhayət ki, xarici ölkələrə getmək hüququ qazandı, Türkiyəyə, Almaniyaya, Fransaya səfərlər etdi.\nXəlil Rza 1994-cü ilin 21 iyununda şəkər xəstəliyindən vəfat etmiş və Fəxri Xiyabanda dəfn edilmişdir. Şair ölümündən sonra 1995-ci ildə «İstiqlal» ordeni ilə təltif edilmişdir.\nXəlil Rza lirikasında milli azadlıq motivləri. Xəlil Rza coşqun ruhlu, möhkəm əqidəli, torpağa bağlı bir şair olmuşdur. Onun ilhamının əsas meyarı vətən torpağı, vətənin misilsiz təbiəti idi. Sovet vaxtı milli fikir və hissləri açıq ifadə etmək yasaq olduğundan şairin vətənpərvərlik duyğuları ən çox təbiət şeirlərində öz əksini tapırdı. «Bahar gəlir» (1957), «Sevən gözlər» (1959), «Məhəbbət dastanı» (1961), «Qollarını geniş aç!» (1965) kimi ilk şeir kitablarında təbiət lirikası aparıcı xətlərdən birini təşkil edir.\nHəmin kitablarda və sonrakı yaradıcılığında xalq ruhunun gücünü, qüdrətini, buna öz məhəbbət və pərəstişini ifadə etmək üçün şair təbiət obrazlarından - Xəzərin gözəlliklərindən, Göy gölün büllurluğundan, Şahdağın vüqarından bəhs edir. 1969-cu ildə ali məktəb müəllimliyi şairə qadağan edildikdən sonra onun lirikasında kədər, tənhalıq motivləri artır, təbiətin tərənnümünə meyl genişlənir. İnsanlarda gördüyü kəmfürsətlik, kin, milli hissiyyatdan məhrumluq onu təbiətin dilsiz ülviyyətinə daha artıq bağlayırdı.\nŞair 70-80-ci illərdə Türkan kəndindəki bağda daha artıq vaxt keçirir və yeni əsərlərini orada yazırdı. Bu dövrdə şairin təbiət lirikası yeni motiv və müşahidələrlə zənginləşir. İlk yaradıcılıq dövründən şair milli ruhun əsas təzahür şəkli olan ana dilini “Laylam mənim, nərəm mənim” şeirində təbiət obrazları ilə tərənnüm edirdi:\nYoxdur bəhsə meylim mənim,\nHeç bir dildən əksik deyil\nBəşərin dil ağacının,\nŞah budağı - dilim mənim.\n60-cı illər lirikasında Bəxtiyar Vahabzadənin başçılıq etdiyi milli cərəyanın əsas leytmotivi ana dilinin hüquqlarının müdafiəsi, onun ifadə gücünün tərənnümü idi. Şairin 1960-cı ildə «Ədəbiyyat və incəsənət» qəzetində proqram xarakterli «Afrikanın səsi» adlı şeiri dərc olundu. İlk variantda «Azadlıq» adlanmış bu əsər formal olaraq müstəmləkəçiliyə qarşı mübarizə edən afrikalı zəncinin adından yazılmışdır. Əslində isə, bu nümunə Azərbaycanın azadlığı və müstəqilliyi haqda əsər kimi oxunur. Bu şeir o zaman gənclik arasında geniş yayılmış və Xəlil Rzanın vətənpərvər şair kimi şöhrətini artırmışdı. Rəsmi dövlət səviyyəsində işlədilməyən Azərbaycan türkcəsi öz xalqının içində ikinci dərəcəli olmuşdu. Xüsusilə Bakıda rus məktəblərinin sayı artır və yeni nəsil rusca təhsil almaqla milli şüurun əsas şəkli olan ana dilinə yadlaşır. Bir çox partiya və dövlət məmurları uşaqlarını rus məktəblərinə qoyur və ailələrdə də rus dilində danışmağa üstünlük verirdilər.\nŞair belə halları ləyaqətsizlik və ana dilinə xəyanət hesab edirdi. «Dəlidağ», «Məftillə sarınmış yaralar», «Saz», «Beşik türküsü», «Apardı sellər Saranı», «Aşıq Alı» kimi onlarca şeiri ana dilinə, ata ocağına, milli ruha və adət-ənənəyə tükənməz məhəbbətlə doludur. Folklordan və etnoqrafiyadan gələn mövzular da şairin el köklərinə bağlılığını nümayiş etdirən mühüm motivlər idi. Beşik haqqında şeirdə şair ananı dilimizin, beşiyi isə vətənimizin rəmzi kimi poetikləşdirir. Şair üçün beşik - ocağa, ata yurduna sədaqət mənbəyidir, həqiqi vətən hissi bu balaca qutudan başlanır.\n«Özünüdərketmə» şeiri hərfən fəlsəfi təsir bağışlasa da, əslində şair burada milli oyanma prosesindən, insanın özünü millətin ayrılmaz parçası kimi dərk etməsindən danışır. 70-80-ci illər Azərbaycanda milli ovqatların, azadlıq və müstəqillik arzularının geniş yayıldığı bir dövr, müstəqillik mübarizələri ərəfəsi idi. Şair üçün özünüdərk millətçilik düşüncəsinə tam yiyələnmək demək idi. Xəlil Rza “Dağlara qalxıram” şerində bu barədə deyir:\nMənlikdən başlanır ilk meyar, ölçü,\nİlhamın cövhəri tapılmır asan.\nDünyanı, bəşəri tanımaq üçün,\nƏn əvvəl özünü tanımalısan.\nRəsmi sovet ideologiyası, məktəblər və mətbuat, televiziya və radio daim saxta beynəlmiləlçilik təbliğ edir, gəncliyin milli ruhdan uzaq böyüməsinə çalışırdı. Ona görə 60-70-ci illər lirikasının əsas hədəflərindən biri yeni nəsildə milli ovqat və idealların tərbiyə edilməsi idi. Xalqın qabaqcıl milli ziyalıları başa düşürdülər ki, yurdu azad və müstəqil etmək üçün mübariz, xalq işi uğrunda canını belə verməyə hazır olan döyüşkən gənclik lazımdır.\nXəlil Rzanın bir çox şeirləri belə gəncliyə müraciət şəklində yazılmışdır. O, poetik bir məntiqlə insanın iki dəfə doğulmasından bəhs edir. İnsan anadan insan kimi doğulur, lakin mübariz şair üçün bu azdır. İkinci doğuluş vətənpərvərlik şüurunu mənimsəməkdir. Öz doğma xalqının tarixini və taleyini dərk edənlər, bu xalqa xidməti özü üçün həyat məqsədi seçənlər şairin nəzərində ikinci dəfə doğulurlar. Bu, onların xalq üçün, onun milli dövləti və dili uğrunda mübarizəsi üçün doğulmasıdır. Bu şeir milli mənsubiyyət hissini dərk edən hər bir gənc şair üçün qiymətli töhfə idi, azadlığın yaxınlaşması müjdəsi idi. Şair «Sevdiyim sənətkara» şeirində bu barədə yazır:\nAnadan bir kərə doğulmaq azdır,\nYetişib xalq üçün doğulmaq gərək.\nƏrzin bağrındadır şeirin kökləri,\nŞair baxışından od-alov törər,\nAddımı yerləri, əli göyləri,\nİdrakı vətəni genişləndirər.\nXəlil Rza şeirlərində özünün də lirik obrazını yaratmışdır. Bu, mübarizə, od-alov təşnəsi olan, cəsur bir insandır. O, özünü gah günəşə, gah dağa qalxan alpinistə bənzədir. Dağ - şair üçün azadlıq idealının obrazı idi.\nVətən -susdurulmaz kişi ruhudur.\nŞair sovet irticasına, onu təqib edən siyasi işçilərə dərin nifrət bəsləyən şeirlər yazır, öz üzücü mübarizələrini gənc nəsil üçün bir örnək hesab edirdi. Bir çox şeirlərində şair tarixdə məşhur olan inqilabçıları, ideal yolunda canından keçən insanları nümunə kimi gətirir. O əmindir ki, vətənin qüdrəti onun övladlarından, onların mübarizliyindən və milli qeyrətindən asılıdır:\nVətəndaş olmasa, boş şeydir vətən,\nBeş günlük, on günlük quzey qarıdır.\nVətən məfhumunun özəyindəki,\nVətənin vüqarlı oğullarıdır.\nŞairin lirikasında yaradılan müəllif obrazı dərin tərbiyəvi əhəmiyyət daşıyan bir hadisə idi. Ədib müstəqillik dövründə də özünün mübarizələrlə dolu həyatını təhlil və təqdim etməkdə davam edirdi. 1992-ci ildə çıxmış «Davam edir 37…» adlı kitabı bu baxımdan parlaq bir hadisə idi. Kitabın çıxdığı il sovet quruluşunun, mənəvi totalitarizmin dağıldığı ilk çağlar idi və mübariz şair azadlıq fürsətindən yubanmadan istifadə etməklə əvvəllər sovet senzurasından keçməyən şeirlərini də kitabda çap etdirmişdir. Həmin şeirlərin əksəriyyəti şairin sovet siyasi sistemi ilə mübarizələrinin tarixinə həsr olunmuşdur.\n«Davam edir 37…» şeiri şairin avtoportretidir. O, özünü həmin ildə güllələnən mücahidlərlə eyni taleli insan kimi təqdim edir. Davam edən 37-ci il məhz onun siyasi mübarizələridir. Təqiblər, partiya yığıncaqlarında onun üçün qurulan divanlar, müəllimlik hüququndan məhrum edilməsi, işsizlik günləri şairin ağlında dərin psixoloji zədə kimi qalmışdı. Şairin əleyhinə olan hər kampaniyadan sonra mətbuat şairin üzünə bağlanır, növbəti kitabları nəşriyyat planlarından çıxarılırdı. Bu mübarizə 60-cı illərin əvvəllərindən 1990-cı ilə qədər davam etmişdir. Ona görə 37-ci il repressiyaları obrazı şairin bütün ömrü idi və şair bu barədə yazmaqda tam haqlı idi.\nCənub mövzusu. Gülüstan müqaviləsindən sonra (1813) Azərbaycanın ərazisinin və əhalisinin böyük hissəsinin İran dövləti tərkibində qalması 20-30-cu illərdən siyasi lirikanın əsas mövzularının biri olmuşdur. S.Rüstəm, S.Vurğun kimi görkəmli şairlərimiz daim bu mövzuya müraciət etmiş və vətənpərvərlik, həsrət və kədər dolu lirik nümunələr yaratmışlar. 50-60-cı illərdə Azərbaycan poeziyasında milli cərəyanın dirçəlməsində Cənubi Azərbaycanın taleyi məsələsi mühüm rol oynamışdır. Bu problemi aktuallaşdıran amillərdən biri 1941-1946-cı illərdə Cənubda Seyid Cəfər Pişəvərinin başçılığı ilə aparılmış milli hərəkat olmuşdur. Hərəkat qan içində məğlub olandan sonra onun iştirakçılarının və rəhbərlərinin bir qismi Şimali Azərbaycana gəldi. Onların sırasında Xəlil Rzanın dostluq etdiyi Söhrab Tahir, Əli Tudə, Balaş Azəroğlu kimi şairlər də var idi. Xəlil Rza onlarla ünsiyyət vasitəsi ilə Cənubdakı hərəkatın tarixini və detallarını öyrənir, əsərlərində bunlardan istifadə edirdi. Nəticədə şair Cənub mövzusunda on beşdən artıq lirik-epik poema, çoxlu şeirlər yazmışdır.\nSovet vaxtı ana dili problemində Şimal və Cənub mövzusu birləşirdi. Cənubda otuz milyon Azərbaycan türkünün ana dilində məktəbi, teatrı, mətbuatı yox idi. Müstəbid Rza şah rejimi ictimai yerlərdə türkcə danışmağı da qadağan etmişdi. Sovet Azərbaycanında da ana dili problemi var idi. Dövlət orqanlarında, rəsmi yazışmalarda ana dilimiz işləmirdi. Ona görə Cənub mövzusu həm də leqal, açıq şəkildə Azərbaycan dili problemini qaldırmağın bir vasitəsi idi.\nXəlil Rzanın bu mövzuda yazdığı ən yaxşı nümunələrdən olan «Söz kürsüsü» şeiri bu baxımdan səciyyəvi idi. Söz problemi şairin yaralı yeri idi. Onun müəllimlik hüququ alınanda, oxucularla canlı görüşləri məhdudlaşdırılanda, onun söz kürsüsü əlindən alınırdı. Mübarizə silahı canlı poetik söz olan şair üçün bundan ağır məhrumiyyət yoxdur. Lakin şair bədbinləşmir, qeyri-rəsmi yerlərdə - avtobusda, təyyarədə, çimərlikdə, qatarda belə öz vətənpərvərlik təbliğatını aparırdı. Şair məxfi orqanlarda yuva salmış əqidə düşmənlərinə üz tutaraq deyir:\nSənə söz kürsüsü verilməyəndə,\nBəzən qərq olursan qəmə, qüssəyə.\n… Avtobus. Çimərlik. Təyyarə. Qatar,\nGör mənim nə qədər kürsülərim var.\nŞair repressiyalardan sonra susmur, mübarizəsini davam etdirir, imkan olan bütün hallarda, bütün şəraitlərdə öz milli əqidəsini təbliğ edir və bunu düşmənlərinə də acıqla bildirirdi. Hətta «Mənə bənzə!» şeiri ilə öz davamçılarını da milli ideyalar təbliğ etməkdə ona bənzəməyə və ona təqlid etməyə çalışırdı. Sayırdı ki, bircə adamın da milli mövqeyə, mübarizəyə cəlb edilməsi çox əhəmiyyətlidir.\nİki imperiya arasında əzilən Azərbaycan obrazı şairin poeziyasında qiymətli və ibrətamiz motivdir. Onun üçün İran şahları ilə Rusiya çarları arasında fərq yoxdur; hər ikisi qanla xalqın azadlığını əlindən almış, ana dilinin işlənməsinə qadağalar qoymuşlar. Xalqımızın ikiyə bölünməsi tarixi ədalətsizlik və qanlı bir faciədir:\nBir yandan şahənşah, bir yandan da çar,\nQan ilə yazdılar sülh qərarını.\nTikanlı məftillə sarıdı onlar,\nBöyük bir millətin yaralarını.\nAzərbaycanın ikiyə parçalanması neçə-neçə ailəni dağıtdı, ananı övladdan, qardaşı qardaşdan ayırdı. Belə ayrılıq nümunələrindən biri şairin cənublu dostu şair Söhrab Tahirdir. Bu mücahid şair Xəlil Rzanın Cənub mövzulu bir sıra şeir və poemalarının qəhrəmanının prototipidir. S.Tahir Bakıda yaşayaraq, o tayda qalmış anası ilə əlli il görüşə bilməmişdi.\nXəlil Rzanın böyük idealı Azərbaycanın vahid və böyük dövlət kimi birləşməsi idi. Şair bu barədə «Gəlir böyük Azərbaycan» adlı gözəl şeir yazmış, vətənin gələcək birliyini ilhamla, ehtirasla tərənnüm etmişdir: şair müstəqilliyimizin düşmənlərinə üz tutaraq deyir:\nEy yol kəsən, çəkil, rədd ol!\nAçır yolu Azərbaycan!\nMən özüməm yeni era,\nTamam yeni Azərbaycan!\n1941-1946-cı illərdə Təbrizdə baş vermiş milli hərəkat və onun qanlı tarixi şairin neçə-neçə şeirinin mövzusu olmuşdur. Xalqımıza qarşı ədalətsizlikləri xüsusi poetik ehtirasla pisləyən şair gəncliyin vətənpərvər tərbiyəsində böyük xidmət göstərirdi.\nAraz daşdı ümman oldu,\nQayaları al qan oldu.\nÖlkə yandı, vətən yandı,\nQızıl pul tək xırdalandı,\nDövlət getdi, var talandı,\nCənub şeirlərində Xəlil Rzanın müstəmləkəçiliyə, faşizmə, əsarətə nifrəti böyük coşqunluqla səslənirdi. O, doğma xalqının düşmənlərinə lənətlər yağdırır, onları ifşa edirdi. Təbriz radiosunun farsca danışması kimi adiləşmiş bir fakt şairi kükrədib qəzəbləndirir. Eyni zamanda, Təbrizin səsi yad dildə gəlsə də, şairə ilham, fəxarət hissləri gətirir, onun gözünə işıq, qollarına qüvvət verir. Şairin bu qəbildən olan şeirlərində, xüsusilə «Səsin gəlsin, Təbrizim» əsərində səmimi bir vətəndaş kədəri öz əksini tapır və oxucuya da sirayət edir.\nAraz çayı, onun üstündən Şimalla Cənubu birləşdirən Xudafərin körpüsü şairin sevimli obrazlarıdır. Bu obrazlar S.Vurğun, S.Rüstəm kimi görkəmli şairlərimizin yaradıcılığında da işlənmişdir. Araz çayı sərhəd və ayrılıq rəmzidirsə, körpü birlik və vəhdət rəmzidir. Şair körpünü qədim abidə, insanları qovuşduran bir obraz kimi tərənnüm edir:\nBu körpünün üstündən dövranlar gəlib keçib,\nSu axtaran marallar, ceyranlar gəlib keçib.\nZınqırovlu, ovşarlı karvanlar gəlib keçib.\nBöyük şair Məhəmmədhüseyn Şəhriyar 1954-cü ildə ədəbiyyatımızın incisi olan «Heydərbabaya salam» poemasını çap etdirmişdi. İranda böyük nüfuzu olan, İranın böyük ədibi hesab olunan şairin bu əsəri Cənubda anadilli poeziyanın canlanmasına böyük təsir göstərdi. Bu tayda da bu söz incisi böyük məhəbbətlə qarşılandı. Xəlil Rza bu əsəri dərin məhəbbətlə sevir və yüksək qiymətləndirirdi. Onun Cənub mövzusunda yazdığı şeirlərində Şəhriyarın adı ana dilimizin o tayda da yaşarlığı rəmzi mənasında işlədilirdi. «Şəhriyarım», «Təbrizi Şəhriyar yazır» kimi şeirində şairin böyük söz ustasına məhəbbəti poetik şəkildə ümumiləşdirilib. Xəlil Rza şeirlərinin birində öz canını Azərbaycanın gələcək birliyinə bənzədir və gəncliyə poetik bir vəsiyyətnamə yazır. O, qətiyyətlə bildirir ki, vətənin gələcək bütövlüyü onun həyat idealıdır, ömrünün mənasıdır. Onun üçün bu arzudan müqəddəs heç nə yoxdur:\nBöyük vəhdətdədir şairin canı,\nŞad günə xəstəhal gəlməyəcəyəm.\nYüz il yaşasam da, ölməyəcəyəm!\nPoemaları. Xəlil Rzanın poemaları sayca çox olsa da, onların əksəriyyəti kiçik həcmlidir və bir qayda olaraq, lirik tərənnüm üzərində qurulan nümunələrdir. Şair əhatəli süjeti, mürəkkəb fabulası olan poemalar yazmamışdır. Ona görə şairin poema kimi çap etdirdiyi nümunələrin əksəriyyəti lirik tərənnüm, dialoq formasında olan iri lirik şeir təəssüratı yaradır.\nŞairin poemaları mövzu baxımından üç qismə ayrıla bilər:\nBöyük Vətən Müharibəsi mövzusu. 2. Cənub mövzusu. 3. Milli azadlıq hərəkatı mövzusu.\nBöyük Vətən Müharibəsi mövzusunda qələmə aldığı poemalar şairin yaradıcılığının ilk dövrünə, 50-ci illərin sonlarına aiddir. Müharibə şair üçün yaxın mövzu idi: onun atası müharibədə iştirak edib yaralar almışdı. Şairin 1957-1959-cu illərdə yazdığı «Məhəbbət dastanı» poeması Sovet İttifaqı qəhrəmanı, igid döyüşçü Əliheydər İbrahimova həsr olunmuşdur.\nMüharibədən sonrakı dövrdə müharibə mövzusuna xüsusi əhəmiyyət verilirdi. Faşizmə qarşı mübarizə cəbhələrində rəşadətlə vuruşub ali hərbi ad - Sovet İttifaqı qəhrəmanı adı almış döyüşçülərə ümumxalq məhəbbəti var idi. Əliheydər İbrahimov da onlardan biri idi.\nPoemada müharibə dövrünün lirik mənzərəsi yaradılır. Əliheydər İbrahimov cəbhədə igidliklər göstərərək şöhrət qazanmışdır. Qəzetlər onun şəklini dərc edir, döyüş yolunu işıqlandıran oçerklər çap edirlər. Şair öz lirik təsvirlərində Əliheydərin cəsurluğunun köklərini onun milli ruhundakı döyüşkənlikdə, vətənpərvərlikdə görür. Cəbhədə düşmənə sinə gərən hər bir əsgər, şair üçün vətənin, onun əyilməzliyinin timsalıdır.\nPoemada ikinci surət şöhrətli döyüşçünün həyat yoldaşı Asiya Hüseynzadədir. Bu mərd qadın şöhrətli və nüfuzlu qəhrəmanın arvadı kimi işləmədən evdə də otura bilər. Lakin Asiya neft mədənlərində çalışır və hesab edir ki, bu yolla cəbhədə olan ərinə, faşizmə qarşı vuruşan bütün insanlara yardım edir. Onun da xarakterinin əsas cizgisi düşmənə nifrət etməsi, bütün varlığı ilə qələbəyə can atmasıdır.\nŞair üçün döyüşçünün sədaqətli qadını da faşizmə qarşı müharibənin əsas qəhrəmanlarından biridir. Müharibə vaxtı qadınların əksəriyyəti zavod və fabriklərdə, neft mədənlərində çalışır, düşmənlə vuruşan Qızıl Orduya maddi və mənəvi dəstək olurdular. Asiya surəti də onların ümumiləşdirilmiş nümayəndəsidir. O, mədəndə işləyə-işləyə ana və ev sahibi kimi də çalışır, övladlarını qayğı ilə tərbiyə edir. Xəlil Rza bu mərd, ideal qadının timsalında, ilk növbədə, Azərbaycan qadınının ən yaxşı sifətlərini - dözüm, sədaqət, zəhmətkeşlik, ailəyə bağlılıq kimi ən böyük məziyyətlərini göstərməyə çalışmışdır. Ona görə də poema Asiyanın ərinə məhəbbətinə işarə olaraq «Məhəbbət dastanı» adlandırılmışdır.\nŞairin «Atalar-oğullar» poeması da Böyük Vətən Müharibəsində igidliklər göstərmiş, xalqımızın başını uca etmiş Azərbaycan övladlarına həsr edilmişdir. Bu əsərdə şair atası ilə bağlı müşahidələrindən də istifadə etmişdir. Burada da lirik mühakimə süjetdən daha qabarıqdır. Poemanın qəhrəmanını şair, sadəcə ata adlandırır. Atalıq məfhumunun geniş əxlaqi və tərbiyəvi mənası şairin bir sıra tutarlı lirik mühakimələrinin əsasını təşkil edir. Ata şair üçün ocaq, qeyrət, torpaq rəmzidir, ona görə düşmən vətənə diş qıcayanda atalar silahlanır, əsgər paltarı geyib cəbhələrə - öz qanları hesabına el-obanın, torpağın, ailənin namusunu müdafiə etməyə gedirlər.\nPoema atanın müharibə xatirələri üzərində qurulub: o, uzun və şərəf dolu döyüş yolu keçib: Kiyev, Taqanroq, Praqa şəhərlərinin azad edilməsində iştirak edib. Zəhmətkeş əkinçi olan ata cəbhə yollarında gördüyü xarabalığa çevrilmiş neçə-neçə şəhəri xatırlayır, müharibənin dağıdıcı miqyasına heyrət edir. İnsanların əsrlərlə tikdikləri gözəl şəhərlər bircə hücum zamanı top və tank atəşləri, aviasiya bombardmanları nəticəsində yerlə-yeksan olur, viran qalır. Poemanın qəhrəmanı müharibələrin təbiəti və səbəbləri barədə düşünür və müharibənin faşizm üzərində qələbə ilə bitməsindən təsəlli tapır. Bu, xeyirin şər üzərində qələbəsi idi.\nŞairin «Həsrət», «Təbrizli şairin düşüncələri», «İki qadının söhbəti», «Ağ günlərin qaraldımı?», «Qalx ayağa, vətənim!» kimi poemaları Cənubi Azərbaycanın demokratiya və milli hüquqlar uğrunda mübarizələrinə həsr edilmişdir. Bu əsərlərin ən qiymətli cəhəti milli hüquqlar uğrunda mübarizə edən, bu yolda canından belə keçməyə hazır olan döyüşçülərin obrazlarının yaradılması idi. Şair bu döyüşçü obrazını Azərbaycanı müstəqilliyə qovuşdurmalı olan gələcək gənclik üçün örnək kimi yaradırdı.\nQarabağ torpaqları mövzusu. Şair hələ 70-ci illərdə ən yaxşı poemalarından biri olan «Şuşa səfəri» əsərini yazmışdı. O zamanlar sovet dövləti möhkəm idi, beynəlmiləlçilikdən ən çox danışılan vaxtlar idi. Lakin milli bir şəxsiyyət olan Xəlil Rza Dağlıq Qarabağ torpaqları ətrafında 1905-ci il erməni-müsəlman qırğınlarından başlanan çəkişmələrin tarixini yaxşı bilirdi. Erməni millətçilərinin Dağlıq Qarabağ torpaqlarını mənimsəmək planları yaxşı məlum idi. Vaxtaşırı qırğın və qarətlər hələ o zamandan Azərbaycan türklərini Yuxarı Qarabağdan sıxışdırıb çıxarmaq niyyəti güdürdü. 1920-ci ilin aprelində Demokratik Cümhuriyyət yıxılan kimi erməni bolşevikləri Dağlıq Qarabağ ərazilərini Ermənistana birləşdirməyə cəhd etdilər. Lakin Nəriman Nərimanovun diplomatik ustalığı sayəsində bu, baş tutmadı. Amma ermənilər 1922-ci ildə Moskvanın hökmü ilə Dağlıq Qarabağ Muxtar Vilayətinin yaradılmasına nail oldular. Ermənilər vahid SSRİ dövlətində yaşasalar da, Azərbaycana qarşı daim gizli və açıq ərazi iddiaları irəli sürür və Moskvada oturan ermənipərəst rus məmurlarının təzyiqi ilə öz planlarını həyata keçirməyə çalışırdılar.\nBütün bunları yaxşı bilən şair, ermənilərin ərazilər uğrunda yeni mübarizələrə qalxmaq üçün fürsət güddüklərini yaxşı başa düşürdü. Qədim Azərbaycan şəhəri olan Şuşanı ələ keçirmək ermənilərin köhnə planları idi. Ona görə də «Şuşa səfəri» poeması sətiraltı mənalarla dolu bir nümunə idi. Şairin Şuşa şəhərini şəxsləndirməsi, ona canlı bir insan kimi müraciətləri də bununla bağlı idi. O zaman da ermənilərin bu şəhərdə say üstünlüyü yaratmaq və orada möhkəmlənmək planları yaxşı məlum idi. Təəssüflər olsun ki, 1922-ci il qərarı ilə Şuşa şəhəri də ermənilər üçün qurum sayılan Dağlıq Qarabağ Muxtar Vilayətinin tərkibinə verilmişdi.\nPoemanın mühüm bir hissəsini şairin bu muzey-şəhərin keçmişinə lirik ricətləri təşkil edir. Həmin ricətlərin sətiraltı mənası şəhərin Azərbaycanın qədim qala şəhərlərindən biri olması fikri idi. Şair şəhəri xüsusi poetik məhəbbətlə tərənnüm edir:\nSən mənim bol havam, çörəyim, suyum,\nAğzımın dadısan, Azərbaycanım.\nAtamın ağ saçı, anamın südü,\nBalamın adısan, Azərbaycanım.\nSal qayalar kimi şöhrətin uca,\nQoy Cıdır düzünə baxım doyunca,\nDurum keşiyində ömrüm boyunca,\nŞuşa, Daşaltısan, Azərbaycanım.\nŞair nə qədər uzaqgörən idi. Qarabağ torpaqları uğrunda ilk qanlı döyüşlərdən biri Şuşanın yanında olan Daşaltı kəndində baş verdi.\nQarabağın taleyi üçün narahatlıq hissləri «Çənlibel» poemasının da əsas məğzini təşkil edir. Azərbaycanın çətin günləri başlanandan, şair üçün insanlar iki qismə ayrıldı; xalqla bir cəbhədə olanlar və biganələr. İkincilər haqda şair yazırdı:\nFərarilər, ağciyərlər yanaşmasın Çənlibelə,\nZibil kimi yandırmışam mən onları bilə-bilə.\nBelə qəzəbli sözlərlə şair xalq hərəkatına düşmən kəsilən qüvvələri ifşa edirdi: bu qüvvələr iri partiya məmurları, rəsmi mətbuat, komsomol kimi yarısiyasi ictimai birliklərin rəhbər adamları idi. Moskva onların köməyi və əli ilə xalq hərəkatına qarşı Dövlət Televiziyasında və mətbuatda əks-təbliğat təşkil etməyə çalışırdı. Şair «Eldənizə cavab» poemasında bu qüvvələrin fitnəkarlığını, xalqa zidd fəaliyyətini ifşa edirdi.\nXəlil Rzanın Qarabağ hərəkatı ilə bağlı yazdığı ən yaxşı əsərlərindən biri iri həcmli «Qanım bayrağımdadır» poemasıdır. Əsər 1991-1994-cü illərdə lirik parçalar kimi yazılıb dərc edilmişdir.\nBu əsər şairin Qarabağ hadisələrinə ümumi bir nəzər salmaq cəhdidir. Əsər 16 hecalı məsnəvi formasında yazılmış, misralar cüt-cüt qafiyələnmişdir. Poemanın bir hissəsini şəhidlərin tərənnümü təşkil edir. Şair onların heç birini öz şəhid oğlu Təbrizdən ayırmır, bir-bir onların adlarını çəkir. Həmin siyahıda Azərbaycanın görkəmli yazıçı və ziyalı ailələrindən olan bütün şəhid döyüşçülərin adlarına təsadüf etmək olar. Müəllif azadlıq və torpaq şəhidlərini nə vaxt əbədiyyətə qovuşduğundan asılı olmayaraq, vahid bir siyahı kimi təqdim edir.\nLakin onların sırasında 1918-ci il mart qırğınının qurbanları şair üçün xüsusilə əzizdir. Çünki onlar əli yalın dinc insanlar olaraq nizami erməni milli hissələrinin qurbanları olmuşlar. Onlar da indiki Şəhidlər Xiyabanında dəfn olunublar. Lakin milli yaddaşı silmək üçün bolşeviklər o zamankı Çəmbərəkənd qəbiristanlığını dağıdıb yerində park saldılar. Amma Bakı əhalisi bu parka getmədi və onu «ölülər bağı» adlandırdı. 20 yanvar şəhidlərini dəfn etmək məsələsi ortaya çıxanda, tarixi həqiqəti bərpa etmək və şəhidləri Dağüstü parkda dəfn etmək qərara alındı. Sonradan çoxlu Qarabağ şəhidinin dəfn olunduğu bu tarixi yer indi Şəhidlər Xiyabanı adlanır. Şair üçün bu xiyaban azadlıq simvoludur, onun öz balası da orada uyuyur. Buradakı məzarlıq şair üçün azadlıq gülüstanıdır:\nƏsarətdən görünməz burda bir nişan, bir iz,\nAzadlıq səma boyda, Azadlıq dəniz-dəniz.\nDağüstü park - aləmin Azadlıq gülüstanı.\nMüxtəlif hadisələri, müxtəlif zaman kəsiklərini ayrı-ayrı parçalarda poetikləşdirmək meyli poemanın kompozisiyasını və bədii məzmununu da zənginləşdirmişdir. Burada Bakını işğal edən Sovet tankları da, Milli Məclisdə gedən siyasi oyunlar da, Səttarxan zavodunun xalq hərəkatına dəstək verən qeyrətli fəhlələri də, şəhidlərin torpağa tapşırılma mərasimi də əhatəli əksini tapır və poemanı dövrün siqlətli bədii abidələrindən birinə çevirir.\nXəlil Rzanın yaradıcılığı 1960-1990-cı illərin milli, vətənpərvərlik poeziya cərəyanında fəxri yer tutur.


Qoç - yaxın gələcəklə bağlı planlar qurarkən tələskənliyə yol verməyin. İndinin özündəki vəziyyət tam aydın deyilsə, qərarlar çiy və natamam təsir bağışlaya bilər. Məhsuldarlığın, gördüyünüz işin effektinin azalmaması üçü\nTƏCİLİ! Zəlzələ baş verdi, 4 min nəfər evakuasiya edildi\nÇilidə 7, 6 bal gücündə zəlzələ baş verib. xəbər verir ki, Çilinin şimalında, Boliviya ilə sərhəddə 7,6 bal gücündə baş verən zəlzələ nəticəsində ölkənin 4 regionunda 4 min nəfərdən çox insan evakuasiya edilib. Sinoptiklə\nTəcili! Əhaliyə çoxdan gözlənilən ŞAD XƏBƏR!\nAzərbaycan 1997-ci ildən Ümumdünya Ticarət Təşkilatına (ÜTT) üzv olmaqla bağlı müraciət etsə də, gedən proseslər onu deməyə əsas verir ki, hələlik təşkilatın bərabərhüquqlu üzvü olmağa tələsmir. Bu fonda da hələlik, Bak\nYEVLAXDA FACİƏ! Gəlin və Qayınata eyni vaxtda öldü\nYevlaxda ölümlə nəticələnən yol qəzası baş verib. xəbər verir ki, Baş Dövlət Yol Polisi İdarəsindən APA-ya verilən məlumata görə, dekabrın 12-də saat 14.00 radələrində Yevlax rayonunun Aşağı Bucaq kəndində baş verən yol-nəqliyya\nŞəhidimizin sevgilisinə yazdığı SON sms: " O bizim uşağımız idi..."\nŞəhid əsgərimizin sevgilisi ilə yazışması üzə çıxıb. Qadınsaytı.az xəbər verir ki, yazışma sosial şəbəkədə yayılıb. Diqqət çəkən məqam xanım əsgər sevgilisindən döyüşlər barədə soruşsa belə Azərbaycanın qüruru olan əsgə\nFədayə Laçının azərbaycanlı transla görüntüləri ortaya çıxdı - FOTO\nBakı-Astara-Bakı qatarından qaçan məhbuslara yardım etməkdə təqsirləndirilərən müğənni Fədayə Laçının azərbaycanlı transseksualla fotosu ortaya çıxıb. xəbər verir ki, fotonu bir müddət öncə transın özü "Instagram"\ngoycenin faydalari melumatlari 2020, goycenin faydalari haqqinda melumat , goycenin faydalari xeberleri, goycenin faydalari haqqinda ətraflı xanim.az saytında öyrənə bilərsiz\nsonxeber.az sonxeberler.az maskalar sade makiyaj sekilleri geymler 2020 halva reseptləri infarkt elametleri dirnaqlara qulluq maskalari qadin.net kosmetika yuxuda hamile adam gormey akrep


Avropa Azərbaycandan danışacaq? - “Bakıda ölüm-dirim mübarizəsi olacaq”\n5 Noyabr 2014 15:22\nAvropa Liqasının qrup mərhələsinin IV turunda "Qarabağ" - "Dnepr" klubları üz-üzə gələcək.\nMatç noyabrın 6-da Tofiq Bəhramov adına Respublika stadionunda keçiriləcək.\n"Qarabağ" - "Dnepr" oyunu saat 21:00-da başlayacaq.\nBu qarşılaşma polşalı hakimlər briqadasına tapşırılıb.\nGörüşün baş hakimi Pavel Gil olacaq. Ona Pyotr Sadçuk və Marçin Borkovski köməklik edəcək. Konrad Sapela isə dördüncü hakim funksiyasını yerinə yetirəcək.\nO, ötən mövsüm Çempionlar Liqasının ikinci təsnifat mərhələsinin cavab görüşü çərçivəsində keçirilən “Skenderbeu” – “Neftçi” matçını idarə edib. Həmin görüşdə Albaniya çempionu 116-cı dəqiqədə vurduğu qolla mərhələni adlamışdı. “Neftçi”nin məğlubiyyətində polşalı hakimin “Neftçi”nin müdafiəçisi İqor Mitreskini meydandan qovmasının da az rolu olmamışdı.\nGili ukraynalılar üçün uğurlu hakim hesab etmək olar. Onun idarə etdiyi oyunlarda Ukrayna klubları avrokuboklarda 2 dəfə qələbə qazanıblar, 1 dəfə heç-heçə ediblər.\nAzarkeşlər “Dnepr"ə səfərdə qalib gələn təmsilçimizdən ev oyununda da qələbə gözləyirlər.\nPublika.az bu oyunla bağlı deyilən fikirləri diqqətinizə çatdırır:\nUkraynanın "Dnepr" klubunun hücumçusu Nikola Kaliniç Avropa Liqasının qrup mərhələsi çərçivəsində Azərbaycan çempionu "Qarabağ"a qarşı oyun öncəsi fikirlərini açıqlayıb:\n“"Qarabağ"a niyə məğlub olduq? Məncə, əsas səbəb doğma meydanda oynamamağımızdı. Öz stadionumuzda tam fərqli atmosfer, oyun olur. Amma məğlubiyyət artıq olub və Bakıda qələbə qazanmalıyıq. Bizim qrupda hələ heç nə məlum deyil. Əgər biz "İnter"lə "Sent-Etyen"ə qalib gəlsək, qrupdan çıxmaq üçün normal şansımız olacaq. Heç bir halda ümidi üzmək olmaz. Bizim şansımız qalır və bundan yararlanmaq lazımdır. Çətin olsa da, bizdən asılı olan hər şeyi etməyimiz lazımdır ki, qrupdan çıxaq".\n“Dnepr” klubunun futbolçusu Artyom Fedetski qrup mərhələsindən çıxmaq üçün mütləq Bakıdakı oyunda qalib gəlməli olduqlarını vurğulayıb:\n“Azərbaycana yalnız qələbə üçün gedirik. Əgər Avropa Liqasında mübarizəmizi davam etdirmək istəyiriksə, mütləq “Qarabağ”a qalib gəlməliyik. "Qarabağ" kifayət qədər yaxşı komandadır, onlar indi öz meydanlarında oynayacaqlar. Yəqin ki, onların məqsədi qələbə qazanmaq olacaq. Lakin bizim də gedəsi yerimiz yoxdur. Bu mənada oyunun gərgin keçəcəyini düşünürəm.\nTəəssüf ki, Avropa Liqasında bizdən gözlənilən oyunu sərgiləyə bilmirik. Komandanın liderləri bacarıqlarını ortaya qoymalıdırlar.\nMəlum məsələdir ki, futbolçular Kiyev "Dinamo"suna məğlubiyyətdən (0:3) görə məyusdurlar. Ancaq bunu unudaraq, irəli baxmaq lazımdır. Həm Premyer Liqada, həm də Avropa Liqasında hələ heç nə itirilməyib. Sadəcə, meydanda ən yaxşı oyununu göstərmək lazımdır”.\n"Dnepr" klubunun sabiq müdafiəçisi Sergey Matyukin də Ukrayna mətbuatına açıqlama verib:\n“"Qarabağ"la ilk oyunda nələr baş verdiyini izah etmək çətindir. Rəqibi qiymətləndirməmələri haqda danışmağa dəyməz. Məncə, komandanın daxilində problemlər var. Təki, mən yanılım, ancaq futbolçuların gözündə qığılcım görmürəm. "Dnepr"in futbolçuları verdikləri müsahibələr və açıqlamalarında artıq hər şeyin itirildiyini bildirirlər. Ümid edirəm ki, məşqçilər heyəti və futbolçular vəziyyətdən çıxış yolu tapmağın vacib olduğunu anlayırlar. Baş məşqçi Miron Markeviçin fikirlərini oxudum. O, əsas hədəflərinin ölkə çempionatı olduğunu bildirib. Lakin düşünmürəm ki, "Dnepr" "Qarabağ"a məhz bu səbəbdən uduzdu. Təcrübəmdən də bilirəm ki, futbolçular bütün turnirlərdə, hər oyunda maksimum nəticə qazanmağa çalışırlar”.\nUkraynalı mütəxəssis, 2008-ci ildə “Neftçi”nin baş məşqçisi olmuş Anatoli Demyanenko “Qarabağ”- “Dnepr” oyunu haqda ölkəsinin mətbuatına danışıb. 55 yaşlı mütəxəssis “Dnepr”də eniş olduğunu bildirib:\n“Dnepr” “Qarabağ”la oyunda sərgilədiyi futbolla heç nəyə ümid edə bilməz. “Dinamo” ilə oyun da göstərdi ki, komandada eniş var. Markevik komandada cəmi altı aydır çalışır. Onun zamana ehtiyacı var”.\nAzərbaycan təmsilçisinin üzvlərinin və dəstəkçilərinin fikirlərini diqqətinizə çatdırırıq:\n“Qarabağ”ın baş məşqçi Qurban Qurbanov “Dnepr”ə səfərdə qalib gəlsələr də, “bundan arxayınlaşmaq olmaz” dedi:\n“İstədiyimiz kimi, hazırlaşmağa çox da vaxtımız yoxdur. Çempionat oyunları sıx qrafikdə keçirilir, sadəcə, iki gün vaxtımız vardı. Çalışırıq, oyuna kimi komandanı tam hazır vəziyyətə gətirək. “Dnepr”lə oyundan sonra da bildirdim ki, arxayınlaşmamalıyıq. Səfərdəki qələbə bizi sevindirsə də, bu o demək deyil ki, biz qarşıdakı oyunların hamısında qalib gələcəyik. Əsas məqsədimiz gələcək matçlara yaxşı hazırlaşmaqdır”.\n“Qarabağ”ın futbolçusu Qara Qarayev Publika.az-a oyunla bağlı belə danışdı:\n“Səfərdə “Dnepr”ə qalib gəlib, bunun sevincini xalqımıza yaşatdığımıza, tarixi ana şahidlik etdirdiyimizə görə çox sevindik. Ancaq o qələbəmiz bizdə arxayınlıq yaratmamalıdır. Bakıdakı oyun haqda çox ciddi düşünməli, qələbəyə köklənməliyik. Düzdür, Kiyevdəki matçda səhvlərimiz oldu. Növbəti qarşılaşmada çalışmalıyıq ki, həmin səhvləri təkrar etməyək. Düzdür, asan oyun olmayacaq. Amma “Dnepr” tək “Qarabağ”a yox, 30 min azarkeşə qarşı mübarizə etməyə çalışacaq. Bu da onlar üçün heç də asan olmayacaq”.\nAzərbaycan yığma komandasının keçmiş baş məşqçisi Şahin Diniyev “Qarabağ” – “Dnepr” oyunu haqda Publika.az-la fikirlərini bölüşdü:\n““Qarabağ”ı çətin oyun gözləyir. “Dnepr”ə qalib gəlmək üçün təmsilçimiz hücum futbolu oynamalıdır. Bunu da komandamız çox yaxşı bacarır. Təbii ki, bəxt amili də öz sözünü deyəcək. Səhv etməmək mümkün deyil. Ancaq daha az səhvlərlə qələbə qazanmaq olar.\n“Dnepr” Kiyevdəki kimi oynamayacaq. Belə deyərdim, hər iki tərəf üçün də ölüm-dirim mübarizəsi olacaq.\nRəqibimizin burada xal itirməsi növbəti mərhələ ümidlərinin üstündən xətt çəkməsi ilə nəticələnəcək. Təmsilçimiz isə qalib gələrək, qrupdan çıxa bilər. İnanıram ki, səfərdəki uğuru evdə də qazana bilərlər. Səfərdəki kimi ağıllı müdafiə olunmaq lazımdır”.\n"Neftçi"nin baş məşqçisi Arif Əsədov saytımıza danışarkən "Qarabağ"ın "Dnepr"lə oyunda qələbə qazanacağına inandığını deyib:\n“Düzdür,çətin olacaq. Amma düşünürəm ki, "Qarabağ" bu oyunda qələbə qazanacaq. Səfərdəki qələbədən sonra “Dnepr”“Qarabağ”ın necə bir komanda olduğunu görüb. Rəqib də qələbə qazanmaq üçün əlindən gələni edəcək. Çünki bu, onların “pley-off”a çıxmaq üçün yeganə şansıdır.\nÜmidim var ki, təmsilçimiz bizi sevindirəcək. Ümumiyyətlə isə bol qollu oyun - ən azı, üç qol gözləyirəm”.\n“Neftçi”nin keçmiş baş məşqçisi Böyükağa Hacıyev “Qarabağ” klubunun “Neftçi”nin onun vaxtında yazdığı tarixi təkrarladığını deyib:\n"Qarabağ" bir neçə cəbhədə mübarizə aparır. "Qarabağ" Azərbaycanda Avropa Liqasının qrup mərhələsində qələbə qazanan ilk komanda oldu. Bunu alqışlamaq lazımdır. Bizim yazdığımız tarixi təkrarladı. “Qarabağ”a növbəti oyunlarda uğurlar arzu edirəm. Onlardan yenə qələbə gözləyirəm”.


Xalqa sədaqətli xidmət nümunəsi və yaxud 9 il bundan əvvəl adını çəkmədiyim nazirə ad günü münasibətilə göndərdiyim təbrik məktubu - Kırım'ın Sesi Gazetesi\n25 Şubat 2021 25 Şubat 2021 Nazim Nasreddinov\t0 yorum\tAzərbaycan, Haydar Aliyev, Hedər Əliyev, Nazim Nəsrəddinov\nHörmətli nazir, salam! Ad gününüzü ürəkdən təbrik edir, Sizə arzularınız qədər yaşayıb-yaratmağı, xalqın daha da yaxşı maariflənməsi yolunda böyük uğurlar arzulayırfm.\nHörmətli nazir, mən Sizin təqdimatınızla Azərbaycan Respublikasının ümummili lideri Hedər Əliyevin 18 mart 2000-ci il tarixli FƏRMANI ilə Azərbaycan Respublikasının Əməkdar müəllimi adına layiq görülmüşəm.”Azərbaycan məktəbi” jurnalında məsul katib işlədiyim 2 ilərzində Nazirliyin Fəxri Fərmanı ilə təltif olunmuşam. 3 illik gərgin mübarizədən sonra “Ən yaxşı müəllim ” adına layiq görülmüşəm. Maarif məsələlərinə,pedaqoji mətbuata, məktəb vədərslik tarinxinə aid yazıl150-dən artıq elmi, elmi -kütləvi məqaləm Azərbaycanın və Türkiyənin elmi jurnallarında aparıcı mətbuatında çap olunmuşdur. Müxtəlif illərdə”Azərbaycan məktəbi”, “Azərbaycan, “,Kurikulum”, “Sənətkar ” kimi aparıcı mətbuat orqanlarında çap olunmuşdur.\nQazandığım hər bir uğurlu işimdə daim Sizin xeyir-duanızı görmüş və fəxr etmişəm. Azərbacan-Türkiyə maarifi sahəsindəki işlərim Türkiyənin HALDUN CEZAYİRLİOĞLU Kolleksiyonu tərəfindən təqdir olunmuş, Sizə —mənim bu sahədəki xidmətimə görə Azərbaycan və Türkiyə müəllimlərinə görk olmaqdan ötrü —-təşəkkür məktubu göndərilmişdir.\nHörmətli nazir, hər bir yubiley, hər bir adi yaş günü insanın cəmiyyət qarçısinda verdiyi hesabatdır. Siz əliniz qələm tutandan- birinci sinifdən cəmiyyət qarşısında uğurlu hesabatlarla çıxış edirsiniz.\nNazirliyə göndərilən hər bir məktub kimi, mənim bu təbrik məktubumun da uzun müddət təhsil arxivində qalacağına inanıram. Mən əminəm ki, yüz ildən sonra da bu məktubdakı fikirlər Azərbaycan təhsilinə verilən qiymət kimi dəyərləndiriləcəkdir.\nNazim Nəsrəddinov, Azərbaycan Respublikasının Əməkdar müəllimi.\n← Aqyarda Noman Çelebicihannıñ hatırası añıldı\nTürkdilli İlk hesab dərsliyimiz – “Risaleyi-hesabiyyə”. Tiflis,1884 və yaxud tarixi dərsliyin unudulmuş yubileyi →\n16 Mayıs 2020 16 Mayıs 2020 Kırım'ın Sesi Gazetesi\t0


Alış-veriş və ya iaşə xidmətlərindən istifadə zamanı kassa çeki təqdim edilməlidir - AZƏRTAC – Azərbaycan Dövlət İnformasiya Agentliyi\nMövcud qanunvericiliyə əsasən, istehlakçılar istər alış-veriş zamanı, istərsə də ictimai iaşə obyektlərinin xidmətlərindən istifadə edərkən kassa çekini tələb etməlidirlər. Onlar bu yolla alışlarını rəsmiləşdirir və bununla da vergilərin ödənilməsində dolayı şəkildə iştirak edirlər.\nVergilər Nazirliyinin Media və kommunikasiya mərkəzindən AZƏRTAC-a bildirilib ki, sahibkarlar isə əhali ilə nağd pul hesablaşmaları aparan zaman nəzarət-kassa aparatlarından istifadə etməli və alış-veriş zamanı alıcılara kassa çeki təqdim etməlidir.\nNəzarət-kassa aparatları və ya ciddi hesabat blankları tətbiq edilmədən əhali ilə pul hesablaşmalarının aparılmasına, alıcıya təqdim edilməli olan çekin verilməməsinə və ya ödənilmiş məbləğdən aşağı məbləğ göstərilməklə verilməsinə görə vergiödəyicisinə il ərzində belə hallara birinci dəfə yol verildikdə 1000 manat, ikinci dəfə yol verildikdə 3000, üç və daha çox dəfə yol verildikdə 6000 manat məbləğində maliyyə sanksiyası tətbiq olunur.\nBundan başqa, il ərzində belə hala birinci dəfə yol verildikdə vergi orqanı tərəfindən rəsmi (yazılı) xəbərdarlıq edilir. Rəsmi xəbərdarlıq edilmiş sahibkarlar qanunla onlara verilmiş imkanları tükətməklə, vergi orqanının təhlilləri zamanı risk qrupuna aid edilə bilər ki, bu da həmin vergiödəyicisinin fəaliyyət göstərdiyi təsərrüfat subyektlərində vergi nəzarəti tədbirlərinin intensivliyinin artmasına gətirib çıxara bilər.\nAZERTAG.AZ :Alış-veriş və ya iaşə xidmətlərindən istifadə zamanı kassa çeki təqdim edilməlidir


“İcma əsaslı məktəbəqədər təhsilin inkişafı” layihəsi 2020-2021-ci tədris ilində » TEHSIL-PRESS Agentliyi\n“İcma əsaslı məktəbəqədər təhsilin inkişafı” layihəsi 2020-2021-ci tədris ilində\n2020-2021-ci tədris ilində icma əsaslı məktəbəqədər təhsil qrupları ölkə üzrə 50 rayon və şəhərdə təşkil edilib.\nÜmumi sayı 500-ə çatan bu qruplardakı 9 min 207 nəfər 3-4 yaşlı uşaqla 486 tərbiyəçi-müəllim çalışır.\nQeyd edək ki, cari tədris ilindən “İcma əsaslı məktəbəqədər təhsilin inkişafı” layihəsinin rəsmi saytı (www.icmalayihesi.edu.az) istifadəyə verilib. Saytda layihə, keçirilən təlimlər, müəllim və uşaqların qəbulu, məktəbəqədər təhsil barəsində ətraflı məlumatlar yer alır. Layihənin rəsmi “Facebook” səhifəsi də (https://www.facebook.com/ieutm) aktivdir. Layihə çərçivəsində valideynlərin uşaqların məktəbəqədər dövrünə dair müxtəlif mövzularda maarifləndirilməsi məqsədilə “ilk5il” internet səhifəsi və mobil tətbiqi də fəaliyyət göstərir.\nBu qruplardakı tərbiyəçi-müəllimlərin iş keyfiyyəti və mərkəzin ümumi texniki infrastrukturunun monitorinqi üçün 21 mentor çalışır. Mentorlar qruplarda tədris prosesi ilə yaxından tanış olur və tərbiyəçi-müəllimlərə lazımi dəstək göstərirlər.\nMövcud pandemiya şəraiti ilə əlaqədar tərbiyəçi-müəllimlərin peşəkar inkişafı vebinar və videotəlimlər vasitəsilə həyata keçirilir. İndiyədək təşkil edilən vebinar və videotəlimlər əsasən “Oyun uşaq şəxsiyyətinin inkişafında aparıcı fəaliyyət kimi”, “Tərbiyəçilərlə valideynlər arasında ünsiyyətin xüsusiyyətləri”, “Məktəbəqədər yaşda olan uşaqların sosial-psixoloji adaptasiyası”, “Uşaqlarda erkən inkişafın qiymətləndirilməsi”, “Uşaqlarda düzgün oxu vərdişləri necə formalaşdırılmalıdır?” və digər bu kimi mövzuları əhatə edib.\nXəbərin tarixi: 13.01.2021 / 11:58\nTəhsil Nazirliyi: Ölkə üzrə 9 mindən çox uşaq icma əsaslı təhsilə cəlb edil ...\nİcma əsaslı məktəbəqədər təhsilə 10 minədək uşaq cəlb olunub\nMəktəbəqədər təhsillə bağlı teledərslər davam etdirilir\nİcma əsaslı məktəbəqədər təhsil qruplarının sayı artırılaraq 328-ə çatdırıl ...\nCari tədris ilində icma əsaslı məktəbəqədər təhsil qruplarının sayı artırıl ...\n"Azərbaycanda məktəbəqədər təhsillə bağlı nəticələr ürəkaçan deyil"\nMəhəbbət Vəliyeva: Təhsil Nazirliyi məktəbəqədər təhsil şəbəkəsinin genişlə ...


İmişlinin Çaxırlı və Xubyarlı kəndlərində örüş yerləri tutulur...\nKiçik Qafqazı aşındıran güclü sel axınları Araz çayının vaxtilə keçib getdiyi yerlərdə və onun qolları boyu düzənliklərdə çınqıl yataqları yaradıb. Geologiya İnstitutu hələ 1975-ci ildə İmişlinin keçmiş Kalinin adına kolxozunun ərazisinə daxil olan 117 hektar sahədə 20 milyon kub metr həcmində yataq aşkarlayıb.\nSovetlər dönəmində yatağın kiçik bir hissəsindən - 11,5 hektarından sənaye məqsədilə istifadə edilib. Ölkədə tikintilər vüsət alandan bəri bu yatağa maraq da artıb.\nARAN KƏNDLƏRİNİN ÜSTÜNÜ QARA TÜSTÜ BÜRÜYÜB\n«Dəfinə axtaranlar» İmişlinin Çaxırlı və Xubyarlı kəndlərinin ərazisindəki kənd təsərrüfatı torpaqlarını qazıq-qazıq edib. Yerli sakinlər bildirir ki, buradakı karxanaların sayı 20-ni keçib. Bəzi müəssisələr yerin təkindən çıxarılan tikinti qumu və çınqıl xammalını elə buradaca emal edir. Ərazidə dəmir-beton, asfalt zavodları fəaliyyət göstərir.\nYatağın əhatə etdiyi əraziyə yaxınlaşdıqca daş «üyüdən» dəzgahların səsindən qulaq tutulur. Ağır tonnajlı yük maşınları torpaq yollarda toz qaldırır, asfalt zavodlarının bacasından havaya qalxan tüstü kəndlərin başı üstünə qara örtük çəkir.\nXUBYARLI SAKİNLƏRİ RELSLƏRİN QARŞISINI KƏSİB\nMəhsulların Bakı və digər şəhərlərə daşınması üçün əraziyə dəmir yolu çəkilib. İstehsal sahələri genişləndikcə bu yol da yaşayış məntəqələrinə yaxınlaşmaqdadır. Artıq relslər Xubyarlı kəndindəki örüş sahəsinə daxil olub. Bu məqsədlə sahənin bir hissəsi ot örtüyündən və ağaclardan təmizlənib. Amma sakinlər dirəniş göstərdiyindən, dəmir yolu xəttinin çəkilişi dayanıb. Ağır texnikalar və fəhlələr ərazidən kənarlaşdırılsa da, işin davam edəcəyi bildirilir.\nKƏNDLİLƏR TORPAQSIZ, MAL-QARA ÖRÜŞSÜZ QALA BİLƏR\nKənd sakini Rafiq Məmmədov deyir ki, dövlət fondundan sonra bələdiyyə mülkiyyətində olan torpaqlara da əl qoyulub:\n«Aqrar islahat aparılarkən əhalinin payına düşən torpağın bir hissəsi bələdiyyənin perspektiv inkişaf fondunda saxlanılmışdı. O yer çoxdan satılıb. 18 hektarlıq bu sahə isə mal-qaranın otarılması üçün əhalinin ümumi istifadəsindədir. Əlimizdə dövlət orqanlarının təsdiqlədiyi xəritə var. Amma dəmir yolu çəkilməyindən görünür ki, bura da satılıb. Bu gedişlə adamlar torpaqsız, mal-qara örüşsüz qala bilər. Kənddə yaşayanların pensiyadan başqa gəlir mənbəyi yoxdur, hamı torpaqdan dolanır. Örüş olmayandan sonra camaat heyvanı harada otaracaq? Qışın soyuğunda üşüsək də, buradakı yulğun ağaclarının bircəcəyini də qırmırıq. Bunlara toxunmaq olmaz – «Qırmızı kitab»a düşüb. Baxın, nə qədər ağacı məhv ediblər».\nKənd sakini Ağahüseyn Mahmudov deyir ki, onlar şirkət təmsilçisindən bu işi görmək üçün sənədin olub-olmağını öyrənə bilməyiblər:\n«Əyninə futbolka geyinmiş bir oğlan idi. Ondan torpağın istifadəsinə verilməyi barədə sənədini soruşduq. Şəxsiyyət vəsiqəsini göstərib dedi: -baxın, mən məlum regiondanam».\n«DÖVLƏT BİZİ BAŞQA YERƏ KÖÇÜRSÜN»\nCahət Mahmudov əhalinin müdafiəsiz qaldığını deyir:\n«Bura gələnlər əhali ilə qol gücü, hədə tonu ilə danışır. Görünür arxalarında hansısa nazir, vəzifəli, imkanlı şəxs dayanıb. Mübahisə yarananda icra nümayəndəsi ilə bələdiyyə sədri yaxın gəlmədi. Əgər bu torpaqdan istifadə etməyə, burada yaşamağa bizim haqqımız yoxdursa, dövlət bizi başqa yerə köçürsün».\nHər gün qoyunlarını bu yerdə otaran Əhliman Vəliyev deyir : «Məni güllə ilə vursalar da, torpağı verməyəcəyəm».\n«ÖRÜŞ YERİ SATILMAYIB VƏ ORADA APARILAN İŞLƏR DAYANDIRILIB»\nMəzrəli bələdiyyəsinin sədri Mirzağa Seyidov Xubyarlı kəndindəki örüş sahəsinin heç bir hüquqi və ya fiziki şəxsin istifadəsinə, icarəsinə, yaxud mülkiyyətinə verilmədiyini deyir:\n«O torpaq həqiqətən əhalinin ümumi istifadəsindədir. Yerli bələdiyyə onun bir hissəsini icarəyə verə bilər - amma sakinlərin özünə və yalnız mal-qara otarmaq üçün. Tam məsuliyyətlə bildirirəm ki, örüş yeri ilə bağlı bələdiyyənin heç bir qərarı olmayıb. Bu sahəyə dəmir yolu xətti çəkmək istəyirdilər, dərhal yerli icra hakimiyyətinə məlumat verdik. Orada aparılan işlər artıq dayandırılıb».